## Pravilnik o minimalnim uvjetima u pogledu prostora, radnika i medicinsko-tehničke opreme za obavljanje zdravstvene djelatnosti

### NN 90/2004 (2.7.2004.), Pravilnik o minimalnim uvjetima u pogledu prostora, radnika i medicinsko-tehničke opreme za obavljanje zdravstvene djelatnosti

# MINISTARSTVO ZDRAVSTVA I SOCIJALNE SKRBI

1694

Na
temelju članka 47. stavka 2. i članka 143. stavka 3. Zakona o zdravstvenoj
zaštiti (»Narodne novine«, br. 121/03) uz prethodno pribavljeno mišljenje
nadležnih komora te na temelju članka 11. stavka 4. i članka 12. stavka 4.
Zakona o ljekarništvu (»Narodne novine«, br. 121/03) na prijedlog Hrvatske
ljekarničke komore, ministar zdravstva i socijalne skrbi donosi

## PRAVILNIK

### O MINIMALNIM UVJETIMA U POGLEDU PROSTORA, RADNIKA I MEDICINSKO-TEHNIČKE OPREME ZA OBAVLJANJE ZDRAVSTVENE DJELATNOSTI

I. OPĆE
ODREDBE

Članak
1.

Ovim se
Pravilnikom određuju minimalni uvjeti u pogledu prostora, radnika i
medicinsko-tehničke opreme za obavljanje zdravstvene djelatnosti kojima moraju
udovoljavati zdravstvene ustanove, zdravstveni radnici koji obavljaju
zdravstvenu djelatnost u privatnoj praksi te trgovačka društva koja obavljaju
zdrav­stvenu djelatnost.

II.
SANITARNO-TEHNIČKI I HIGIJENSKI UVJETI

Članak
2.

Građevina
u kojoj se nalaze prostorije za obavljanje zdravstvene djelatnosti mora
udovoljavati sljedećim sanitarno-tehni­č­kim i higijenskim uvjetima:

– mora biti izgrađena od čvrstog materijala,

– mora biti smještena na pristupačnom terenu,

– ne smije biti izložena onečišćenju i buci iznad
dopuštenih vrijednosti,

– prostorije moraju biti zračne, a građevinski
izvedene tako da se mogu efikasno i brzo provjetriti,

– u prostoriji s nedovoljnim prozračivanjem potrebno
je osigurati umjetnu ventilaciju, a u prostoriji za dijagnostiku ili terapiju u
kojoj se koristi rendgenski ili drugi aparat, koji proizvodi ionizirajuće
zračenje potrebno je osigurati prirodnu i umjetnu ventilaciju sukladno
odgovarajućim propisima,

– prostorije moraju imati trajno riješeno pitanje
izvora zagrijavanja koji moraju udovoljavati tehničkim i ekološkim standardima,

– visina prostorija u dijelu koji se odnosi na
minimalni površinski dio mora biti najmanje 260 cm,

– moraju biti osigurana parkirališna mjesta i pristup
osobama s invaliditetom u kolicima.

U zdravstvenim ustanovama u kojima se pruža hitna
pomoć treba osigurati prilaz i za kola hitne medicinske pomoći.

Zdravstvene ustanove obzirom na djelatnost koju
obavljaju moraju osigurati telekomunikacijske uređaje te prema potrebi, zavisno
o vrsti zdravstvene ustanove, zvučne i svjetlosne signalne uređaje.

Zdravstvene
ustanove bolničkog tipa osiguravaju u operacijskom bloku, rađaonicama,
prostorijama za intenzivno liječenje i u drugim prostorijama za koje je to
medicinski nužno uređaje za kondicioniranje zraka (klima uređaje) ako za to ne
postoji centralni sustav.

U zdravstvenim
ustanovama bolničkog tipa i u zdravstvenim ustanovama u kojima se obavlja
djelatnost hitne medicinske pomoći osiguravaju se instalacije za kisik i
centralne stanice.

U
određenim prostorijama pojedinih zdravstvenih ustanova, kao što su prostorije
za nedonoščad, operacijske dvorane, osiguravaju se uređaji za debakterizaciju
(germicidne lampe, sterizol lampe i sl.).

Članak 3.

Prostorije za pregled bolesnika moraju biti zvučno
izolirane. Prostorije moraju udovoljavati svim propisanim komunalnim i sanitarnim
uvjetima vodoopskrbe i odvodnje sanitarnih i drugih otpadnih voda, električnog
dovoda, priključaka i plinovodnih te drugih instalacija kao i protupožarne
zaštite.

U prostorijama se mora osigurati odlaganje medicinskog
i drugog otpada u zatvorene i odgovarajuće označene spremnike koji se moraju
redovito prazniti.

Zdravstvene ustanove moraju imati za potrebe
operacijskog bloka, rađaonice, prostorije za intenzivno liječenje i hitnu
pomoć, rezervne uređaje za proizvodnju električne energije (agregat) koji se
automatski uključuje u slučaju nestanka električne energije iz javne
elektro-mreže.

Članak 4.

Prostorije moraju biti osvijetljene prirodnim izvorom
svjetlosti, a noću umjetnim izvorom svjetlosti.

Ako nije moguće osigurati prirodni izvor svjetlosti u
ukupnoj površini prostorija, prostorije treba osvijetliti umjetnom rasvjetom
određene jačine izražene u luksima i to: u kirurškim prostorijama, jedinicama
za intenzivno liječenje i rađaonama od 500 – 1000, u ordinacijama i
laboratorijima od 250 – 500, na drugim radnim mjestima od 70 – 100, u hodnicima
i stubištima 40, a zidna svjetiljka uz bolesničke postelje od 70 – 100 luksa.

Članak
5.

Vrata,
zidovi i stropovi u prostorijama u kojima se obavlja neposredna zdravstvena
djelatnost te u sanitarnim čvorovima i laboratorijima moraju biti ravne i
glatke površine otporne na učestalo i temeljito čišćenje sukladno važećim
propisima.

Vrata
treba izvesti tako da se otvaraju prema hodniku odnosno izlazu. U stacionarnim
ustanovama vrata moraju biti široka najmanje 110 cm. Prozori moraju biti
izvedeni na način da se osigura mogućnost zračenja prostorija i čišćenja
prozora.

Podovi
prostorija moraju biti izvedeni na način da se mogu brzo i lako čistiti,
održavati i dezinficirati, a u ordinaciji kirurških djelatnosti, radioloških
djelatnosti i jedinicama intenzivnog lije­če­nja trebaju biti antistatički.

Članak
6.

Prostorija
za pregled bolesnika, sanitarni čvor za bolesnike i sanitarni čvor za osoblje
moraju imati umivaonik s toplom i hladnom vodom i tekućim sapunom te ručnicima
za jednokratnu uporabu, odnosno sušilom za ruke.

Vrata
sanitarnog čvora za bolesnike moraju imati širinu od najmanje 110 cm, a u
prostoriji se moraju nalaziti rukohvati.

Članak
7.

Prostorije
pojedine djelatnosti moraju činiti funkcionalnu cjelinu i moraju omogućavati
odvajanje čistog od nečistog dijela (pribora, potrošnoga medicinskog materijala
i odjeće).

Prostorije
se ne mogu koristiti za stambene potrebe ili za druge namjene.

Članak
8.

Lako
zapaljive tvari i kemikalije moraju biti čuvane u originalnoj ambalaži u
zatvorenom prostoru ili u posebnom ormaru sukladno odgovarajućim propisima.

Komplet
lijekova za terapiju anafilaktičkog šoka i ampulirani lijekovi sukladno
potrebama djelatnosti moraju biti smješteni u ordinaciji, a lijekovi koji
sadrže opojne droge moraju se čuvati pod ključem uz vođenje evidencije.

Članak
9.

Medicinsko-tehnička
oprema za obavljanje zdravstvene djelatnosti mora imati europski certifikat
(CE) i potvrdu o redovitom servisiranju.

Ako se
u dijagnostici ili terapiji koristi rendgenski ili drugi aparat koji proizvodi
ionizirajuće zračenje, djelatnost mora biti odobrena posebnim rješenjem
nadležnog tijela na temelju Pravilnika o uvjetima i mjerama zaštite od
ionizirajućeg zračenja za obavljanje djelatnosti rendgenskim uređajima,
akceleratorima i drugim uređajima koji proizvode ionizirajuće zračenje.

Ako se
u dijagnostici ili terapiji koristi uređaj koji proizvodi neionizirajuće
zračenje, djelatnost mora biti odobrena posebnim rješenjem nadležnog tijela
sukladno Zakonu o zaštiti od neionizirajućih zračenja i podzakonskim propisima
donesenim na temelju toga Zakona.

Članak
10.

Na
građevini u kojoj se obavlja zdravstvena djelatnost potrebno je u roku 8 dana
po izdavanju rješenja o početku rada istaknuti ploču koja sadrži naziv
djelatnosti sukladno rješenju ministra nadležnog za zdravstvo i radno vrijeme.

III.
UVJETI U POGLEDU PROSTORA, OPREME I KADROVA ZA POJEDINE DJELATNOSTI

Ordinacija

Članak
11.

Pod ordinacijom
u smislu ovoga Pravilnika smatraju se:

–
prostorija za pregled bolesnika, najmanje 12 m2, a njena širina ili
dužina ne smije biti manja od 3 m,

–
prostorija za medicinsku sestru, najmanje 12 m2,

–
prostor za medicinsku dokumentaciju,

– čekaonica,
najmanje 9 m2, a njena širina ili dužina ne smije biti manja od 3
metra,

–
sanitarni čvor za zaposlenike,

–
sanitarni čvor za bolesnike koji mora imati ulazna vrata širine najmanje 110
cm, te rukohvate.

U
ordinaciji doktora medicine specijaliste pedijatrije i infektologije potrebno
je uz ispunjenje uvjeta iz stavka 1. ovoga članka osigurati prostoriju za
izolaciju od najmanje 9 m2, s tim da dužina ili širina prostorije ne
može biti manja od 3 metra.

U
ordinaciji u kojoj se obavljaju mali kirurški zahvati u lokalnoj anesteziji
potrebno je uz ispunjenje uvjeta iz stavka 1. ovoga članka osigurati zaseban
prostor od najmanje 12 m2.

Zdravstveni
radnici u grupnoj praksi mogu imati zajedničku čekaonicu i sanitarni čvor.
Pristup sanitarnom čvoru za bolesnike mora biti izravno iz čekaonice.

Liječnička
ordinacija

Članak
12.

Oprema
temeljne liječničke ordinacije mora sadržavati:

-
metalni ormar za osobne zdravstvene kartone s ključem, radni stol za liječnika,
radni stol za medicinsku sestru, stolicu za liječnika i medicinsku sestru s
podešavanjem visine i mogu­ćnošću pokretanja, stolicu za bolesnika u prostoriji
medicinske sestre, stolicu na vijak bez naslona za pregled bolesnika u
ordinaciji liječnika, garderobne vješalice u sobi sestre i liječnika, telefon u
sobi sestre i liječnika, tlakomjer na živu s različitim širinama manžeta, ležaj
za pregled bolesnika, paravan, ormar za instrumente i lijekove, stolić za
instrumente, toplomjere (2 kom.), fonendoskop (slušalice), špatule za pregled
ždrijela za jednokratnu upotrebu, plahte za jednokratnu upotrebu, rukavice za
jednokratnu upotrebu, komplet lijekova za terapiju anafilaktičkog šoka i
ampulirane lijekove sukladno potrebama populacije koja se zbrinjava, plastičnu
posudu za medicinski otpad, posude za ostali otpad.

Ordinacija
opće/obiteljske medicine

Članak
13.

Oprema
ordinacije opće/obiteljske medicinemora sadržavati**:**

– osim medicinsko-tehničke opreme navedene u članku
12. ovoga Pravilnika, ordinacija opće/obiteljske medicine mora imati:

vagu, visinomjer, suhi sterilizator,
hladnjak, zglobni stolni reflektor, stalak za infuzije, negatoskop, aparat za
davanje kisika**,** bocu s kisikom, rezervnu bocu kisika, EKG aparat,
defibrilator, dva tubusa za dijete i odraslog, otoskop, čeono ogledalo,
oftalmoskop, tablice za ispitivanje oštrine vida, spekulume za pregled nosnih
šupljina, štrcaljku ili pulsni aparat za ispiranje ušiju, platneni metar,
špatule za pregled ždrijela, posudu za čiste i posudu za nečiste špatule, ručnu
baterijsku lampu, perkusijski čekić, metalne bubnjeve, posude za instrumente s
poklopcem, posudu s poklopcem za vatu, bubrežnjake koji se mogu sterilizirati (
3 kom.), gumirano platno, komprese, štrcaljke i igle za jednokratnu upotrebu
različitih dimenzija, setove za infuzije, bebi sisteme, jednokratne uro-katetere
različitih promjera, pribor za uzimanje uzoraka za medicinsko-biokemijske i
mikrobiološke pretrage, glukometar, test trake za brzo određivanje promjena u
urinu, elastičnu traku za podvezivanje, pribor za ispiranje želuca, hvataljku
za instrumente i posudu za držanje hvataljke, otvarač usta, udlage različitih
dimenzija, plastičnu posudu za medicinski otpad, posudu za ostali otpad,
infuzijske otopine sukladno potrebama populacije koja se zbrinjava, zavojni
materijal, liječničku torbu čiji je sadržaj definiran u Farmakoterapijskom
priručniku.

Ako specijalist opće/obiteljske medicine obavlja i
zdravstvenu zaštitu dojenčadi i male djece, mora imati opremu sukladno
zahtjevima za pedijatrijsku ordinaciju (članak 16. ovoga Pravilnika).

Radnici:
1 doktor medicine i 1 medicinska sestra za 8 sati radnog vremena.

Stomatološka
ordinacija

Članak
14.

Stomatološka
ordinacija mora ispunjavati uvjete za prostor propisane u stavku 1. članka 11.
ovoga Pravilnika.

Prostorija za pregled i obradu bolesnika u
stomatološkoj ordinaciji površine 12 m2 može imati samo jednu
stomatološku aparaturu sa fiziološkom stolicom.

Ako prostorija za pregled bolesnika u kojoj je jedna
fiziolo­ška stolica ima više od 20 m2 nije potrebna posebna soba za
pripremu i medicinsku dokumentaciju.

Oprema:Stomatološka jedinica, kompresor,
protetski i konzervativni nastavci za mikro/zračni motor, turbinski nastavak,
multifleks sklopka, autoklav, sterilizator, ultrazvučni aparat za skidanje
kamenca s nastavcima, aparat za polimerizaciju ispuna, miješalica za amalgam,
pokretni stolić za instrumente, ormar za instrumente i pohranu materijala,
pisaći stol.

Instrumenti ordinacije: 12 držača ogledala i
ogledala, 12 sondi, 12 pinceta zavinutih, 2 pincete ravne, 12 Heidemanov
instrument, 6 nabijača i nosača amalgama, 6 instrumenata za modeliranje ispuna,
3 eskavatora, 2 paradontološke graduirane sonde, 2 lopatice za miješanje
cementa, 2 plastične lopatice za miješanje, plamenik, gumena šalica, lopatica
za miješanje sadre, 2 staklene pločice, ravni strugač, zavrnuti strugač,
univerzalna kireta, 3 kliješta za vađenje gornjih inciziva, 3 kliješta za
vađenje gornjih lijevih kutnjaka, 3 kliješta za vađenje gornjih desnih
kutnjaka, 3 gornja korijenska kliješta, 3 kliješta za vađenje donjih inciziva,
3 kliješta za vađenje donjih kutnjaka, 3 poluge po Beinu, 1 par poluga za donje
korijene, pean, iglodržač, karpuloštrcaljka, metalni bubanj za sterilne gaze,
komplet za terapiju alergijskih reakcija, pribor za tamponadu i zaustavljanje
krvarenja, set instrumenata za liječenje kanala (endoboks), manualni
respirator, 6 gornjih žlica za otiske, 6 donjih žlica za otiske, 5 stezača
matrica, posuda za nečiste instrumente, posuda za nečista svrdla, posuda za
otpatke, posuda za medicinske otpatke, posuda sa pokrovom za vatu, posuda za
čista svrdla konzervative, posuda za čista svrdla protetike, posuda za zubne
rolnice, koferdam – komplet, škare.

Radnici:1 doktor stomatologije i 1 medicinska
sestra za 8 sati radnog vremena.

Specijalistička
ordinacija djelatnosti medicine rada

Članak
15.

Specijalistička
ordinacija medicine rada mora ispunjavati uvjete za prostor propisane u članku
11. ovoga Pravilnika.

Oprema:uz osnovnu opremu navedenu u članku 12. ovoga Pravilnika, ordinacija mora
imati i perkusijski čekić, otoskop, pribor za ispiranje uha, oftalmoskop,
negatoskop, dinamometar, kaliper, spirometar, EKG aparat, zaporni sat, tablice
za ispitivanje oštrine vida i raspoznavanje boja, Ischiara tablice,
test-audiometar, vagu, visinometar, platneni metar,ortoreter, glukometar, test
trake za urin, alkotest aparat, set testova na uobičajene droge, pribor za
uzimanje uzoraka za medicinsko-biokemijske i mikro­bio­loške pretrage.

Ordinacija
medicine rada koja obavlja preglede po posebnim propisima kojima je točno
definiran prostor i medicinsko-
-tehnička oprema potrebna za obavljanje tih pregleda, mora udovoljavati
kriterijima glede prostora i medicinsko-tehničke opreme navedene u posebnim
pravilnicima.

Radnici:
1 specijalist medicine rada i sporta i 1 medicinska sestra za 8 sati radnog
vremena.

Specijalistička
ordinacija

Članak
16.

Specijalistička
ordinacija mora ispunjavati uvjete u pogledu prostora propisane u članku 11.
ovoga Pravilnika.

Osim
medicinsko-tehničke opreme navedene u članku 12. ovoga Pravilnika, ordinacija
pojedinih specijalističkih djelatnosti mora imati:

1)
Ordinacija djelatnosti interne medicine:

– EKG
aparat, defibrilator, aspirator, negatoskop, vagu, visinomjer, oftalmoskop,
otoskop, uro-katetere za jednokratnu uporabu različitih promjera, pribor za
torakalnu punkciju i drenažu, sprirometar, irigator, pribor za ispiranje
želuca, komprese te pribor za uzimanje materijala za hematološke,
bakteriološke, parazitološke, citološke i druge pretrage.

Radnici:1 specijalist interne medicine ili uže specijalnosti interne medicine i 1
medicinska sestra za 8 sati radnog vremena.

2)
Ordinacija djelatnosti pedijatrije:

– stol
za previjanje dojenčadi, vagu za dojenčad s dužinometrom, vagu za veću
djecu,visinometar, otoskop, oftalmoskop, stalak za infuzije, bebi sistemi,
pribor za uzimanje uzoraka za medicinsko-biokemijske i mikrobiološke pretrage,
platneni metar, negatoskop, EKG aparat, aspirator, aparat za davanje kisika i
bocu s kisikom, tubus za dijete, čeono ogledalo i pribor za pregled nosa i uha.

Radnici:
1 specijalist pedijatrije ili uže specijalnosti pedijatrije i 1 medicinska
sestra za 8 sati radnog vremena.

3)
Ordinacija djelatnosti infektologije:

– EKG
aparat, negatoskop, vagu, visinomjer, oftalmoskop, otoskop, čeono ogledalo,
ogledalo za grkljan, uro-katetere za jednokratnu uporabu različitih promjera,
pribor za torakalnu punkciju i drenažu, sprirometar, irigator, pribor za
ispiranje želuca, komprese, te pribor za uzimanje materijala za hematološke,
bakte­riološke, parazitološke, citološke i druge pretrage.

Radnici:1 specijalist infektologije ili uže specijalnosti infektologije i 1
medicinska sestra za 8 sati radnog vremena.

4)
Ordinacija djelatnosti kirurgije:

–
rektoskop, sonde, katetere, negatoskop, kirurške i anatomske pincete, skalpele,
kirurške škare, kirurške igle i konac, iglodržač, pribor za obavljanje malih
kirurških zahvata samo u lokalnoj anesteziji, pribor za punkciju i lokalnu
blokadu, pribor za lokalnu anesteziju, aspirator, hvataljku za jezik, stalak za
infuzije, aparat za davanje kisika s bocom kisika, setovi za infuzije, pribor
za uzimanje materijala za citološke pretrage.

Radnici:
1 specijalist opće kirurgije; dječje kirurgije; neokirurgije; maksilofacijalne
kirurgije; ili užih specijalnosti navedenih kirurških grana i 1 medicinska
sestra za 8 sati radnog vremena.

5) Ordinacija
djelatnosti anesteziologije, reanimatologije i intenzivnog liječenja:

–
prijenosni EKG aparat s defibrilatorom i pisačem, puls oximetar, prijenosni
komplet za umjetnu respiraciju i održavanje prohodnosti dišnih putova, maske i
mijeh u različitim veličinama za artificijelnu ventilaciju, orofaringealne,
nazofaringealne i endotrahealne tubuse u različitim veličinama, laringoskop s
tri veličine špatula, otvarač za usta, Magilova kliješta, aspirator, kateter za
jednokratnu upotrebu, bocu O2 s dozatorom i raspršivačem, pribor za punkciju,
pribor za lokalnu anesteziju, pribor za ispiranje želuca i kirurške rukavice.

Radnici:
1 specijalist anesteziologije, reanimatologije i intenzivnog liječenja ili uže
specijalnosti i 1 medicinska sestra za 8 sati radnog vremena.

6)
Ordinacija djelatnosti ortopedije:

–
pribor za lokalnu anesteziju, negatoskop, kirurške i anatomske pincete,
skalpele, kirurške škare, kirurške igle i konac, iglodržač, kirurške rukavice, pribor
za obavljanje malih kirurško-ortopedskih zahvata samo u lokalnoj anesteziji,
pribor za ortopedska mjerenja, pribor za punkciju i lokalnu blokadu, pribor za
uzimanje materijala za citološke pretrage, udlage raznih veličina, pribor zagipsanje i skidanje gipsa.

Radnici: 1 specijalist ortopedije ili uže
specijalnosti ortopedije i 1 medicinska sestra za 8 sati radnog vremena.

7) Ordinacija djelatnosti urologije:

– urokatetere za jednokratnu uporabu raznih promjera,
pribor za punkciju mokraćnog mjehura, cistoskop, kliješta, sondu, dilatatore,
pribor za uzimanje materijala za medicinsko-biokemijske, mikrobiološke i
citološke pretrage, iglodržač, kriruške igle i konac, kirurške škare, skalpele,
kirurške rukavice, irigator, rektoskop, vaginalne spekule, negatoskop.

Radnici: 1 specijalist urologije ili uže
specijalnosti urologije i 1 medicinska sestra za 8 sati radnog vremena.

8) Ordinacija djelatnosti ginekologije:

– ginekološki stol, reflektor, uro-kateteri za
jednokratnu uporabu raznih promjera, prednji i stražnji vaginalni spekulum,
mikroskop, pribor za uzimanje vaginalnih i cervikalnih briseva, pribor za
uzimanje materijala za mikrobiološke pretrage, kliješta za uterus, cervikalna
kliješta, kohleju, instrumente za male gine­ko­loške zahvate samo u lokalnoj anesteziji,
drveni stetoskop, dilatator (Hegar), ginekološke kirete, vagu, platneni metar,
irigator, iglodržač, kirurške igle i konac, kirurške škare, skalpel, komprese,
pelvimetar, pribor za uzimanje brisa po Papanicolaou i za određivanje stupnja
čistoće rodnice, pribor za fiksaciju i slanje materijala na citološki pregled,
kliješta za biopsiju te pribor za slanje bioptičkog materijala u laboratorij.

Radnici:1 specijalist ginekologije i
opstetricije ili uže specijalnosti i 1 medicinska sestra za 8 sati radnog
vremena.

9) Ordinacija djelatnosti otorinolaringologije:

– inhalator, hvataljku za jezik, spekulume za nos i
uho, otoskop, ogledalo za grkljan, čeono ogledalo, povećalo, štrcaljku za
ispiranje uha, pribor za vađenje stranih tijela iz nosa i uha, lancete za
paracentezu, kirurške škare, skalpel, aspirator, instrumentarij za uzimanje
materijala za biopsiju, pribor za uzimanje brisa nosa, uha, ždrijela, zaporni
sat, set bočicu za ispitivanje sposobnosti osjeta mirisa, te glazbene viljuške
za ispitivanje vibracije.

Radnici:1 specijalist otorinolaringologije
ili uže specijalnosti i 1 medicinska sestra za 8 sati radnog vremena.

10)
Ordinacija djelatnosti oftalmologije:

–
tablice za ispitivanje oštrine vida i boja, oftalmoskop, skijaskop, tonometar
po Schiotzu, procjepnu svjetiljku, magnet za vađenje stranih tijela iz očiju,
povećalo, pribor za ispiranje očiju, staklene štapiće za oči, pribor za male
kirurške okulističke zahvate samo u lokalnoj anesteziji, zamračeniprostor
zapregled očne pozadine i keratometar.

Radnici:
1 specijalist oftalmologije ili uže specijalnosti i 1 medicinska sestra za 8
sati radnog vremena.

11)
Ordinacija djelatnosti neurologije:

–
glazbenu viljušku za ispitivanje osjeta vibracije, oftalmoskop, povećalo, ručnu
baterijsku lampu, perkusijski čekić, zaporni sat, pribor za lumbalnu punkciju,
pribor za lokalnu anesteziju i pribor za uzimanje materijala za
medicinsko-biokemijske, mikro­biološke i citološke pretrage.

Radnici:
1 specijalist neurologije ili uže specijalnosti i 1 medicinska sestra za 8 sati
radnog vremena.

12)
Ordinacija djelatnosti dermatovenerologije:

–
ginekološki stol, mikroskop, termokauter, vaginalne spekule, cervikalna
kliješta, kohleju, igle za punkciju, epilacijske pincete, savijene i ravne
škare, skalpele, lancete, povećalo, pribor za uzimanje materijala za
medicinsko-biokemijske, mikrobiološke i citološke pretrage.

Radnici:
1 specijalist dermatologije i venerologije ili uže spe­cijalnosti i 1
medicinska sestra za 8 sati radnog vremena.

13)
Ordinacija djelatnosti radiologije:

–
rendgenski aparat za snimanje, trofazni sa 6 - 12 ispravljača jačine 750 - 1000
mA te 125 - 150 kV odnosno rendgenski aparat za rendgensko prosvjetljavanje uz
obvezno elektronsko pojačalo i TV lanac ili druge dijagnostičke uređaje koji se
koriste u rendgenologiji, stol za rendgenske preglede, opremu za tamnu komoru s
uređajem za razvijanje i sušenje filma (ako je to nužno za rad), negatoskop,
olovne i končane rukavice za pregled, olovne naočale i pregaču, filmski
dozimetar i odgovarajuću olovnu zaštitu za bolesnika te pribor za
intravaskularno, peroralno i perrektalno davanje sredstava.

Radnici:
1 specijalist radiologije ili uže specijalnosti, 1 ing. radiologije za 8 sati
radnog vremena.

14 )
Ordinacija djelatnost nuklearne medicine:

–
prostor: priručni laboratorij od najmanje 9 m2 za obavljanje
laboratorijskih analiza hormona, tumorskih markera i slično, a da pri tome ne
koristi otvorene izvore radioaktivnog zračenja (zatvoreni sustav). U prostoriji
laboratorija mora biti osigurana topla i hladna voda te odgovarajući ormar za
lako zapaljivi materijal, s ugrađenim odvodom za ventilaciju.

–
oprema: ultrazvučni aparat sa najmanje 1 sondom od 7,5 MHz, EKG aparat, pribor
za punkcije, pribor za uzimanje hema­toloških, biokemijskih i citoloških
pretraga, automatski analizator za pretrage hormona, tumorskih markera koji ne
koristi otvorene izvore zračenja, centrifuga, mikroskop, hladnjak sa
zamrzivačem, odgovarajuća količina reagencija (test reagencije, kalibratori,
kontrolni serumi, te test trake za kontrolne analize), pipete, plas­tične
kivete, epruvete i ostali materijal za jednokratnu uporabu.

Radnici:
1 specijalist nuklearne medicine ili uže specijalnosti, 1 ing. radiologije i 1
medicinska sestra za 8 sati radnog vremena.

15) Ordinacija
djelatnost radioterapije i onkologije:

Oprema:
radiološka oprema sukladno zahtjevima za radio­lošku dijagnostiku i terapiju, a
ostala oprema sukladno speci­jalističkoj ordinaciji za onu djelatnost u kojem
području se onkolog odluči raditi.

Radnici:
1 specijalist radioterapije i onkologije ili odgo­varajuće uže specijalnosti, 1
medicinska sestra na 8-satno radno vrijeme.

16)
Ordinacija djelatnosti fizikalne medicine i rehabilitacije:

–
pribor za punkciju i lokalne blokade, negatoskop, ležaj za pregled, pribor za
fizijatrijsku dijagnostiku (čekić, metar, kuto­mjer, dinamometar, libela,
visak).

Radnici:
1 specijalist fizikalne medicine i rehabilitacije ili uže specijalnosti i 1
medicinska sestra za 8 sati radnog vremena.

*17)
Ordinacija djelatnosti psihijatrije:*

–
oprema sukladno članku 12. ovoga Pravilnika.

Radnici:
1 specijalist psihijatrije ili uže specijalnosti i 1 medicinska sestra za 8
sati radnog vremena.

Ljekarna

Članak
17.

Ljekarna
mora imati sljedeće prostorije:

–
prostoriju za izdavanje lijekova i medicinskih proizvoda od najmanje 35 m2
površine s time da širina ili dužina prostorije ne može biti manja od 5 m,

–
laboratorij od najmanje 15 m2, širina ili dužina prostorije ne može
biti manja od 3 m,

–
praonicu posuđa od najmanje 6 m2, širina ili dužina prostorije ne
može biti manja od 2 m,

–
skladišni prostor od najmanje 15 m2 s dostupnim prilazom za prijem
robe,

– sobu
za voditelja ljekarne i dežurstva od najmanje 6 m2,

–
prostor za čuvanje opojnih droga, odnosno odgovarajući metalni ormar s ključem,

–
prostor za čuvanje lako zapaljivih tvari,

–
sanitarni čvor za zaposlenike.

Prostorije
iz stavka 1. ovog članka moraju činiti funkcionalnu cjelinu. Prostorija za
izdavanje lijekova i medicinskih proizvoda mora imati osiguran pristup
invalidskim kolicima. Ljekarna mora imati dokaz o odgovarajućim uvjetima
mikroklime u prostorijama.

Oprema:
odgovarajuću opremu namijenjenu ljekarni za smje­­štaj i čuvanje lijekova,
medicinskih proizvoda i ljekovitih tvari u prostoriji za izdavanje lijekova,
laboratoriju i skladištu pre­ma zahtjevima farmakopeje, laboratorijski pribor i
suđe za izradu magistralnih i galenskih pripravaka prema propisima farmakopeje
ili drugim priznatim propisima (laboratorijske čaše, menzure, pistili, patene,
tarionici, stakleni štapići, špatule, žlice; od svakog najmanje 5; kartice za
dijeljenje prašaka – najmanje 20; pribor za filtraciju, toplomjer), opremu
sukladno opsegu rada ljekarne (za izradu oftalmoloških preparata obvezna
aseptička komora; za izradu supozitoria i vagitoria obvezan pribor i oprema za
njihovo oblikovanje), grijalo, vodenu kupelj, dvije precizne vage (jedna s
točnošću 0,01 - 1000 g, druga s točnošću 0,1 g – 10 kg), priručni analitički
laboratorij za ispitivanje identiteta ljekovitih supstancija i galenskih
pripravaka ljekarne/set reagenski, epruete – 20 komada, stalak, pipete
graduirane (1 ml, 2 ml, 5 ml, 10 ml), lijevci mali 3 komada, lončić za žarenje,
Erlenmayer tikvice 50 ml i 100 ml, porculanska zdjelica, azbestna mrežica i
ostalo sukladno opsegu rada ljekarne), hladnjak za lijekove za koje je
propisano čuvanje na temperaturi 4 – 8 0C (najmanje 1), klimatizirani odjeljak za lijekove za
koje je propisano čuvanje na temperaturi + 15 0C, odgovarajući ormar ili
prostor za čuvanje lako zapaljivih i lako hlapljivih tvari, koji je izveden
sukladno odgovarajućem propisu, odgovarajući ormar u sef izvedbi za čuvanje
lijekova i ljekovitih supstancija koje sadrže opojne droge, stojnice za čuvanje
ljekovitih supstancija (za čuvanje krutih supstancija, tekućih i praškastih;
najmanje po 10 komada za svaki oblik ljekovite supstance) označene i čuvane
prema zahtjevima farmakopeje, stručne knjige i priručnike: Farmakopeja,
Formulae magistrales, Synonyma pharmaceutica, Registar gotovih lijekova,
Farmakoterapijski priručnik i ostalo prema zahtjevima struke, knjige
evidencije: prometa opojnih droga, prometa otrova, knjiga kopije recepta,
rokovnik lijekova, laboratorijski dnevnik, dnevnik analiza, evidencija
potrošnje lijekova (bilo štampane ili u kompjutorski program), knjige
evidencije prometa i poslovanja ljekarne sukladno posebnim propisima.

Radnici: 1 magistar farmacije i 1 farmaceutski
tehničar za 8-satno radno vrijeme.

Depo
lijekova

Članak
18.

Depo
lijekova mora imati:

-
prostoriju za izdavanje lijekova i medicinskih proizvoda od najmanje 20 m2
s time da širina ili dužina prostorije ne mogu biti manji od 4 m,

-
prostoriju za smještaj i čuvanje lijekova od najmanje 10 m2,

-
sanitarni čvor za zaposlenike.

Depo
mora imati dokaz o odgovarajućim uvjetima mikroklime u prostorijama.

Oprema:
potrebnu opremu za smještaj i čuvanje lijekova, popis gotovih lijekova, knjigu
kopije recepata, rokovnik za lijekove i prometa opojnih droga.

Radnici:
1 magistar farmacije za 8-satno radno vrijeme.

Galenski
laboratorij

Članak
19.

Galenski
laboratorijmora udovoljavati uvjetima dobre proi­z­vođačke prakse u
opsegu poslova koje obavlja, a sastoji se od minimalno sljedećih prostorija:

–
prostorija za prijem sirovina 6 m2,

–
prostorija za skladištenje razdijeljena na prostor za farmaceutske sirovine,
ambalažu, zapaljive sirovine, gotove proizvode 20 m2,

–
prostorija/prostorije za proizvodnju po farmaceutskim oblicima sa odvojenim
prostorom za pripremu pročišćene vode i odvojenim prostorom za aseptički rad 30
m2,

–
prostoriju ili ormar za povrat robe,

–
laboratorij za kontrolu kvalitete 15 m2,

– ured
voditelja od minimalno 6 m2,

–
sanitarni čvor za zaposlene,

–
garderobu za zaposlene.

Oprema:pored minimalne laboratorijske opreme propisane za ljekarnu galenski laboratorij
mora imati: analitičku vagu s točnošću mjerenja 0,01 g, analitičku vagu s
točnošću mjerenja 0,1 g, analitičku vagu sa točnošću mjerenja 1 g, vagu s
točnošću mjerenja 10 g s odgovarajućim brojem utega, mlin za usitnjavanje
praškastih supstanci, sita, homogenizator praškastih supstanci, labo­ratorijsko
kuhalo s otparivačem, demineralizator, univerzalni prenosnik, posude od
nehrđajućeg čelika (lonci, patene), mje­šalica.

Uz
navedenu opremu ovisno o pripravi farmaceutskih oblika galenski laboratorij
mora imati:

*– Za
izradu otopina za vanjsku i unutarnju uporabu:* uređaj za membransku
filtraciju, duplikator, hidrauličnu prešu, perkolator, uređaj za pretakanje,
punjenje i mjerenje tekućina

*– Za
proizvodnju prašaka, granula, tableta:* uređaj za gnječenje, stroj za vlažno granuliranje,
stroj za suho granuliranje, uređaj za sušenje granulata, tabletirku s kalupima
i pečatima, kapsulirku, žlice za dijeljenje prašaka, uređaj za otvaranje
papirnatih kapsula

*– Za
proizvodnju masti, krema čepića i globula:* mješalicu za izradu 3 do 5 kg masti ili
krema, trovaljčani mlin, homogenizator koji ima mogućnost zagrijavanja, uređaj
za mjerenje i punjenje masti ili krema, uređaj za zatvaranje tuba, uređaj za
ulijevanje čepića i globula.

*– Za
izradu čajeva:*
mlin za usitnjavanje, vibracijsko sito, mješač za čajeve, sistem za uklanjanje
prašine.

*– Za
izradu po aseptičnom postupku:* aseptičnu komoru, sistem za mikrobiološku filtraciju
tekućina, autoklav, suhi sterilizator, destilacijski uređaj.

Radnici:
1magistar farmacije sa specijalizacijom iz farmaceutske tehnologije ili
1 magistar farmacije s minimalno 5 godina iskustva rada u galenskom
laboratoriju i 2 farmaceutska tehničara za 8-satno radno vrijeme.

Laboratorij
za provjeru kakvoće galenskih pripravaka i identifikaciju ljekovitih tvari

Članak
20.

Laboratorij
zaprovjeru kakvoće galenskih pripravaka i identifikaciju ljekovitih
tvari mora udovoljavati uvjetima dobre laboratorijske prakse i imati:

–
prostoriju za kemijsko ispitivanje 6 m2,

–
prostoriju za fizikalno ispitivanje 6 m2,

–
prostoriju za čuvanje kemikalija i uzoraka sa osiguranim prostorom ili ormarom
za lako zapaljive supstance 15 m2,

–
prostoriju za voditelja 6 m2,

–
sanitarni čvor za zaposlene,

–
garderobu za zaposlene.

Oprema:Pored osnovnoga laboratorijskog pribora koji je propisan u opremi ljekarne
mora posjedovati: pribor za određivanje relativne gustoće, uređaj za
destilaciju eteričnih ulja, uređaj za određivanje tališta, digestorij,
električnu mješalicu s grijačem, magnetnu mješalicu, mikroskop, pribor za
tankoslojnu kromatografiju, pH metar, refraktometar, peć za žarenje,
spektrofotometar UV i vidno područje, analitička vaga, analitička vaga sa
točnošću mjerenja 0,01 gram, signalni sat, štopericu, viskozimetar, vodenu kupelj
sa termostatom, vodenu pumpu, eksikator.

Radnici:1 magistar farmacije sa odgovarajućom specijalizacijom ili 1 magistar
farmacije s minimalno 5 godina iskustva u radu u laboratoriju za kontrolu
kvalitete za 8-satno radno vrijeme.

Medicinsko-biokemijski
laboratorij

Članak
21.

Opći
medicinsko-biokemijski laboratorij mora imati:

–
čekaonicu od najmanje 9 m2 s time da širina ili dužina ne mogu biti
manje od 3 m,

– prostoriju za prijem bolesnika i materijala od
najmanje 12 m2 s time da širina ili dužina ne mogu biti manje od 3
m,

– radni laboratorijski analitički prostor od najmanje
30 m2,

– spremište od najmanje 6 m2 s time da
širina ili dužina ne mogu biti manje od 2 m,

– prostoriju za pranje, sušenje i sterilizaciju
posuđa od najmanje 6 m2,

– prostoriju za administrativne poslove od najmanje 9
m2 s time da širina ili dužina ne mogu biti manje od 3 m,

– sanitarni čvor za osoblje i sanitarni čvor za
bolesnike (podijeljeno po spolu).

Oprema:

*Obvezna opća oprema medicinsko-biokemijskih
laboratorija:*
laboratorijski namještaj, stolica za bolesnika ili ležaj za uzimanje
materijala, sterilizator, autoklav, hladnjak, termostat, deionizator,
analitička vaga, mikroskop, centrifuga. Ako je osigurano uklanjanje biološkog
otpada i priprema deionizirane vode (ugovorni odnos s odgovarajućom ustanovom)
autoklav i deionizator nisu obvezni.

*Specifična oprema medicinsko-biokemijskog
laboratorija:*
he­ma­tološki brojač (8 - 18 parametara), spektrofotometar (340 - 700 nm) –
termostatiran, biokemijski analizator - selektivni ( minimalno 100
analiza/sat), koagulometar (jednokanalni), analizator elektrolita (ako nije
sastavni dio biokemijskog analizatora).

Radnici:1 diplomirani ing. medicinske
biokemije,1 medicinsko laboratorijski ing., 1 zdravstveni tehničar na 8 sati
radnog vremena.

Zubotehnički
laboratorij

Članak
22.

Zubotehnički
laboratorij mora imati sljedeće prostorije:

–
prostor za prijem materijala i stranaka od najmanje 6 m2 površine s
time da dužina ili širina prostorije ne može biti manja od 2 m,

–
prostoriju za čiste poslove od najmanje 10 m2 površine s time da
dužina ili širina prostorije ne može biti manja od 3 m,

–
odvojen prostor za nečiste poslove od najmanje 8 m2 površine,

–
priručno skladište za lako zapaljivi i drugi materijal, odnosno odgovarajući
ormar s ugrađenim odvodom za ventilaciju,

–
sanitarni čvor za zaposlene.

Oprema:
zubotehnički radni stol s mikromotorom, usisi­va­čem, osvjetljenjem, puhaljkom
i plamenikom, kompresor, hladionik, pult za odlaganje aparata, artikulator, precizna
vaga. Ljevaonica mora imati: ljevač, peć za žarenje, sudoper i ventilaciju.
Gipsaonica i poliraonica moraju imati: vibrator, obrezivač sadre, aparat za
pjeskarenje, aparat za poliranje, sudoper s pultom i pult za aparate. Za
polimerizaciju treba imati kompresor i hidrauličnu prešu. Od instrumenata i
alata mora imati: artikulator, lopaticu za sadru, gumi miješalicu, noževe
pincete, škare, kliješta, stalak za brusne elemente, kivete, set instrumenata
za modeliranje, posudu za odlaganje otisaka, zaštitne naočale za lijevanje.

Radnici:
1 zubni tehničar za 8-satno radno vrijeme.

Mikrobiološki
laboratorij

Članak
23.

Mikrobiološki
laboratorij mora imati sljedeće prostorije:

–
čekaonicu 9 m2 s time da dužina ili širina prostorije ne može biti
manja od 3 m,

– prostoriju za uzimanje uzoraka respiratornog trakta
i kože, spojena sa sanitarnim čvorom s predprostorijom za uzimanje uzoraka
mokraće i stolice 9 m2 s time da dužina ili širina prostorije ne
može biti manja od 3 m,

– laboratorijski prostor za obradu uzoraka s
izolacijom uzročnika iz sigurnosne grupe II (bez M.tbc. i Legionella) 15 m2
s time da dužina ili širina prostorije ne može biti manja od 3 m, ako
laboratorij radi dijagnostiku metodama molekularne biologije, tada su potrebne
još najmanje tri zasebne prostorije, po 3 – 4 m2 (jedna prostorija
za pripremu reagensa, druga prostorija za amplifikaciju, treća prostorija za
detekciju amplifikata),

– prostoriju za dekontaminiaciju, sterilizaciju i
pranje posuđa 12 m2 s time da dužina ili širina prostorije ne može
biti manja od 3 m,

– prostoriju za pripremu podloga i reagensa ili
priručno skladište za gotove podloge i nezapaljive reagense 9 m2,

– priručno skladište za lako zapaljivi materijal 4 m2
(odnosno odgovarajući ormar s ugrađenim odvodom na ventilaciju),

– prostor za odmor, odnosno ishranu djelatnika 3 m2,

– sanitarni čvor za osoblje i bolesnike.

Oprema: sitni pribor za osnovne mikrobiološke
pretrage: bakteriološke ušice, pincete, pipete, dispenzori za antibiotike i
drugo, laboratorijske lupe (povećala) s rasvjetom, laboratorijsko staklo,
jednokratno plastično suđe, plamenici, hladnjak +4 0C, ledenica -20 0C, termostat +37 0C, sterilizator za suhu
sterilizaciju, autoklav za zarazni materijal i podloge, binokularni mikroskop s
imerzijom, suhim sustavom i rasvjetom, stolna laboratorijska centrifuga,
analitička i obična vaga, lonci za anaerobni uzgoj bakterija ili anaerobni
termostat, oprema za serologiju, aparat za automatsku obradu primarno sterilnih
uzoraka, vodena kupelj, pH metar, denzitometar, laboratorijski stolci i
namještaj.

Radnici:
1 specijalist mikrobiologije, 1 laboratorijski inže­nj­er, 1 zdravstvenih
tehničar na 8-satno radno vrijeme.

Citološki
laboratorij

Članak
24.

Citološki
laboratorij mora imati sljedeće prostorije:

–
čekaonicu 9 m2, s time da dužina ili širina prostorije ne može biti
manja od 3 m,

– sobu
za pripremu 9 m2, s time da dužina ili širina prostorije ne može
biti manja od 3 m,

–
prostoriju za pregled bolesnika 12 m2, s time da dužina ili širina
prostorije ne može biti manja od 3 m,

–
prostoriju za laboratorij 9 m2, s time da dužina ili širina
prostorije ne može biti manja od 3 m,

–
priručno skladište za lako zapaljivi materijal 4 m2,

–
sanitarni čvor za osoblje i bolesnike.

Oprema:
uređaj za aktivnu ventilaciju, pribor i reagense za bojenje, centrifugu,
digestor binokularni mikroskop, predmetna i pokrovna stakla, čaše za urin,
petrijeve zdjelice i drugo laboratorijsko posuđe prema potrebi, laboratorijski
sat, hladnjak, metalni ormar za lakozapaljive tekućine, ormar za arhiviranje nalaza
i kartoteku (eventualno kompjutersku pohranu nalaza), ormar za arhiviranje
preparata, stol za punkcije, stolić za držanje pribora za punkciju sa:

–
priborom za dezinfekciju (dezinfekcijska sredstva i sterilne gaze ili vata),

–
priborom za punkcije (razne igle za punkcije ovisno o području rada – površnih
organa, koštane srži, abdominalnih ili torakalnih organa, prostate itd. i
odgovarajuće štrcaljke),

–
priborom za lokalnu anesteziju također ovisno o području rada,

– priborom
za pomoć u slučaju anafilaktičke reakcije (»antišok terapija«).

Radnici:
1 specijalist citologije, 1 inženjer laboratorijske dijagnostike, 1
laboratorijski tehničar za 8 sati radnog vremena.

Patološki
laboratorij

Članak
25.

Patološki
laboratorij mora imati sljedeće prostorije:

–
prostoriju za prijem, pripremu i obradu tkiva 10 m2,

–
prostor za rezanje i bojanje uzorka 10 m2,

–
prostoriju za odlaganje histoloških preparata, parafinskih blokova i pisanih
nalaza 10 m2,

–
prostoriju za čuvanje kemikalija do 5 m2 s prirodnom ventilacijom
ili ormar sa aktivnom ventilacijom;

–
sanitarni čvor za osoblje i bolesnike,

–
prostoriju za odmor bolesnika (5 m2),

– sobu
liječnika 9 m2.

Oprema:
uređaj za aktivnu ventilaciju, pribor i boje, binokularni mikroskop, predmetna
i pokrovna stakla, medije za uklapanje, laboratorijski sat, hladnjak sa
zamrzivačem, metalni ormar za lako zapaljive tekućine, ormar za arhiviranje
nalaza, ormar za arhiviranje preparata, police za arhiviranje parafinskih
blokova, mikrotom, histokinet, digestor, vodena kupelj, termostat, posude za
bojenje, boje i kemikalije za procesiranje tkiva.

Radnici:
1 specijalist patologije, 1 inženjer laboratorijske dijagnostike za 8-satno
radno vrijeme.

Zdravstvena
njega

Članak
26

Za
obavljanje djelatnosti zdravstvene njege potrebno je imati:

–
prostoriju za obavljanje zdravstvene njege bolesnika mora imati najmanje 12 m2
s time da dužina ili širina ne može biti manja od 3 m,

– čekaonicu od najmanje 9 m2 s time da
dužina ili širina ne može biti manja od 3 m,

– sanitarni čvor za bolesnike,

– sanitarni čvor za zaposlene.

Oprema:radni stol, polica za pohranu
dokumentacije, stolica, ležaj i stolica za bolesnika, ormar za instrumente,
knjiga evidencije o kontroli sterilizacije, metalne posude za sterilizaciju
instrumenata, instrumente za potrebe previjanja, vađenja konaca, pribor za
primjenu per oralne i lokalne terapije, tlakomjer, toplomjer, sterilni pribor
za previjanja, pribor za kateterizaciju mje­hura i uro-kateteri različitih
promjera, pribor za uzimanje uzoraka za medicinsko-biokemijske i mikrobiološke
pretrage, glukometar, test trake za brzo određivanje promjena u urinu, zavoji,
zaštitnu odjeću i pribor (rukavice, maske), plastična posuda za medicinski
otpad, posude za ostali otpad, sterilizator na suhi zrak, sestrinsku torbu.

Radnici:
1 medicinska sestra za 8 sati radnog vremena.

Stacionar
ustanove za zdravstvenu njegu

Članak
27.

Za
obavljanje stacionarne djelatnosti u ustanovi za zdravstvenu njegu potrebno je
osigurati:

–
najmanje dvije bolesničke sobe, sukladno uvjetima iz članka 39. ovoga
Pravilnika,

– sobu
medicinske sestre površine najmanje 12 m2,

–
prostoriju za pregled bolesnika koja mora imati najmanje 12 m2, a
njena širina ili dužina ne smije biti manja od 3 m,

– kupaonicu
s tuševima (jedan tuš na 5 bolesnika), kadom i opremom za transfer i pranje
teže pokretnog bolesnika, kojoj se može pristupiti sa tri strane,

– jedan
sanitarni čvor na 5 bolesnika, uz obveznu minimalnu širinu vrata od 110 cm i
postojanje rukohvata,

– jedan
sanitarni čvor s dva WC-a (za muške i ženske na svakih 20 zaposlenih),

–
prostor za »čisto« minimalne površine 9 m2,

–
prostor za »nečisto« minimalne površine 9 m2,

–
priručnu kuhinju minimalne površine 40 m2,

–
mrtvačnicu minimalne površine 20 m2 (s time sa širina odnosno dužina
ne može biti manja od 4 m).

Radnici:
1 medicinska sestra na 15 bolesnika (5% viših medicinskih sestara), 1
njegovatelj na 5 bolesnika, 1 viši fizioterapeut (VFT) za 20 bolesnika, 1
fizioterapeut SSS na 50 bolesnika, 1 radni terapeut na 30 bolesnika za 8-satno
radno vrijeme.

Stacionar
doma zdravlja

Članak
28.

Za
obavljanje stacionarne djelatnosti u domu zdravlja potrebno je osigurati:

–
najmanje dvije bolesničke sobe, sukladno uvjetima propisanim u članku 39. ovoga
Pravilnika,

–
ordinaciju sukladno članku 11. ovoga Pravilnika,

–
kupaonicu s tuševima (jedan tuš na 5 bolesnika), kadom i opremom za transfer i
pranje teže pokretnog bolesnika, kojoj se može pristupiti s tri strane,

– jedan
sanitarni čvor na 5 bolesnika, uz obveznu minimalnu širinu vrata od 110 cm i
postojanje rukohvata,

– jedan
sanitarni čvor s dva WC-a (za muške i ženske na svakih 20 zaposlenih),

–
priručnu kuhinju minimalne površine 40 m2,

–
mrtvačnicu minimalne površine 20 m2 (s time sa širina odnosno dužina
ne može biti manja od 4 m).

Radnici:
1 liječnik odgovarajuće specijalnosti na 10 bolesnika, 1 medicinska sestra na
15 bolesnika (5% viših medicinskih sestara), 1 njegovatelj na 5 bolesnika za
8-satno radno vrijeme.

Fizikalna
terapija

Članak
29.

Za obavljanje
djelatnosti fizikalne terapije potrebno je imati:

–
prostoriju za obavljanje fizikalne terapije od najmanje 20 m2 s time
da dužina ili širina ne može biti manja od 4 m ili dovoljan broj prostorija za
različite oblike fizikalne terapije (kineziterapiju, elektroterapiju, radnu
terapiju, manuelnu masažu) od kojih svaka ne može biti manja od 9 m2
(dužina ili širina prostorija ne može biti manja od 3 m) s odvojenim prostorom
za presvlačenje i odlaganje garderobe bolesnika,

– za hidroterapiju, potrebna je posebna prostorija s
odgo­varajućim instalacijama tople i hladne vode, površine najmanje 20 m2,
s najmanje jednom kadom i pokretnom dizalicom za teže pokretne bolesnike,

– ukoliko se uz fizikalnu terapiju obavlja i radna
terapija, potrebna je posebna prostorija za radnu terapiju od najmanje 10 m2
za odrasle i 10 m2 za djecu,

– čekaonicu od najmanje 9 m2, s time da
dužina ili širina ne može biti manja od 3 m,

– prostor za prijem bolesnika i medicinsku
dokumentaciju od najmanje 6 m2 s time da dužina ili širina ne može
biti manja od 2 m2,

– sanitarni čvor za osoblje,

– sanitarni čvor za bolesnike, minimalna širina vrata
110 cm, postojanje rukohvata u svim sanitarnim prostorijama,

– prostoriju za rekvizite.

Oprema: radni stol i stolac u svim prostorijama u kojima
se zaprimaju bolesnici, stolac za bolesnike, ležaj za bolesnika, pribor za
medicinsku gimnastiku i kineziterapiju (strunjača, švedske ljestve, ogledalo,
oprema za samozbrinjavanje, krevet za kineziterapiju, suspenzija iznad kreveta,
jastuci, kose plohe, kinetek, gumene lopte, dinamometar, trake), u prostoru za
hidrokineziterapiju potrebno je imati kadu s dizalicom.

Pribor i aparatura za elektroterapiju (polivalentni
aparat za elektroterapiju), oprema za termoterapiju, terapijski ultrazvuk,
pribor za mjerenje za rad fizioterapeuta (dinamometar, metar, kutomjer).

Oprema za radnu terapiju: didaktička oprema, igračke,
ploča s opremom za vježbanje aktivnosti svakodnevnog života, pomagala za
kuhanje i održavanje osobne higijene

Radnici: 1 viši fizioterapeut za 10 bolesnika, 1
fizioterapeut SSS za 25 bolesnika, 1 radni terapeut za 20 bolesnika za 8-satno
radno vrijeme.

Poliklinika

Članak
30.

Za
obavljanje djelatnosti specijalističko-konzilijarne zdravstvene zaštite
potrebno je osigurati specijalističke ordinacije ovisno od vrste djelatnosti
poliklinike, a koje moraju ispunjavati uvjete iz članka 11. i 12. ovoga
Pravilnika.

Polikliničko
– konzilijarne ordinacije su u pravilu polivalentne pa se u istoj ordinaciji
može obavljati rad dviju ili više specijalnosti (svaka od njih posebno u
određeno vrijeme unutar dnev­noga radnog vremena) pod uvjetom, da su u sklopu
ordinacije osigurane i specifične prostorije i oprema potrebne za rad pojedinih
specijalnosti.

Čekaonica
za dvije i više polivalentnih ordinacija može biti zajednička.

Infektologija,
porodiljstvo i pedijatrija moraju imati svaka za sebe posebnu
polikliničko-konzilijarnu ordinaciju i posebnu čekaonicu.

Dnevna
bolnica

Članak
31.

Ako se
u poliklinici obavlja djelatnost dnevne bolnice poliklinika mora imati prostoriju
za smještaj bolesnika (u daljnjem tekstu: bolesnička soba) od najmanje 12 m2
s time da dužina ili širina ne može biti manja od 3 m za jedan ležaj, odnosno
još 6 m2 po svakom dodatnom bolesničkom ležaju.

U
poliklinici koja obavlja ili/i psihoterapiju potrebno je osigurati dodatnu
prostoriju od najmanje 20 m2 na 6 sjedećih mjesta.

Dnevne
bolnice u čijim se jedinicama priručno priprema i dijeli hrana bolesnicima
osiguravaju za to posebnu prostoriju, odnosno prostorije ovisno o potrebama
bolesnika (priručna kuhi­nja).

Kuhinja
iz stavka 3. ovoga članka mora imati opremu prema svojoj namjeni i to:
odgovarajući stol, električno ili plinsko kuhalo, hladnjak, potrebno posuđe,
kuhinjsku vagu, ormar za spremanje posuđa i trodjelni sudoper za pranje,
dezinfekciju i ispiranje, te ocijednu površinu za sušenje posuđa.

Dijaliza

Članak
32.

U
centru za dijalizu mora se osigurati najmanje 30 m2 bruto po jednom mjestu za
dijalizu (30 m2 x
broj mjesta za dijalizu = ukupan broj m2).

Centar
za dijalizu u pogledu prostora mora imati:

–
odvojeno mjesto za dijalizu bolesnika s pozitivnim biljezima hepatitisa B, C i
HIV-a,

– prostoriju za pripremu vode s reverznom osmozom,

– prostoriju za pripremu i sterilizaciju,

– prostoriju za čisto rublje i sanitetski materijal,

– prostoriju za nečisto rublje i privremeno odlaganje
potrošenog materijala,

– prostoriju za servisiranje i smještaj rezervnih
uređaja za dijalizu,

– prostoriju za priručno skladište potrošnoga
materijala u sklopu centra,

– glavno skladište potrošnoga materijala,

– prostoriju voditelja centra,

– liječničku ordinaciju za pregled bolesnika,

– prostoriju za liječnike i stručnu dokumentaciju,

–
prostoriju za glavnu medicinsku sestru centra,

–
prostoriju za medicinske sestre,

–
garderobu za bolesnike,

–
garderobu za radnike centra,

– čajnu
kuhinju s grijalom, hladnjakom, sudoperom, stolom i ormarom za posuđe,

–
sanitarni čvor za bolesnike, odvojeno po spolu,

–
sanitarni čvor za djelatnike (WC + tuš), odvojeno po spolu,

–
prostoriju za odmor bolesnika,

-
klimatizirani prostor u kojem se provodi dijaliza,

-
prostoriju za peritonejsku dijalizu ako se u centru provodi.

Oprema:
Centar za dijalizu mora imati aparate za dijalizu s ne više od 15 000 sati rada
i ne starije od pet godina, s volumetrijskom kontrolom i kontroliranom
ultrafiltracijom. Iznimno, aparati za dijalizu, uz garanciju proizvođača, mogu
imati više od 15 000 sati rada.

Centar za dijalizu mora imati:

- najmanje jedan rezervni aparat za dijalizu i to
posebno za svaku kategoriju bolesnika (bolesnike s negativnim biljezima
hepatitisa i bolesnike s pozitivnim biljezima na hepatitis B i C te HIV-a),

– uređaj za pripremu vode koja odgovara propisanim
standardima vode za hemodijalizu,

– prenosivi EKG aparat, aspirator, defibrilator s
monitorom, sterilizator, hladnjak, set za reanimaciju, kisik,

– mogućnost za hitno određivanje crvene krvne slike i
elektrolita,

– stojeću ili sjedeću vagu (mehaničku ili digitalnu).

Centar mora biti opremljen standardnim bolničkim
krevetima ili foteljama za hemodijalizu.

Radnici: 1 liječnik na 30 bolesnika na kroničnoj
dijalizi u kli­ničkim centrima za dijalizu; 1 liječnik na 40 bolesnika na
kroničnoj dijalizi u centrima za dijalizu u općim bolnicama i na peritonejskoj
dijalizi; 1 liječnik na 50 bolesnika na dijalizi u izvanbolničkim centrima za
dijalizu; 1 višu medicinsku sestru na najviše 4 bolesnika koje zbrinjava
tijekom postupka dijalize u bolničkim centrima za dijalizu; jednu višu
medicinsku sestru na najviše 5 bolesnika u izvanbolničkim centrima za dijalizu;
jednu višu medicinsku sestru na 10 bolesnika na peritonejskoj dijalizi.

Doktor medicine mora biti specijalist interne
medicine, odnosno specijalist pedijatrije s edukacijom za provođenje dijalize,
iznimno doktor medicine sa minimalno 10 godina radnog staža u provođenju kronične
dijalize uz završeni poslijediplomski tečaj 1. kategorije. Medicinska sestra
mora imati položeni ispit iz dodatne edukacije (teorijski i praktični dio) za
provođenje dijalize.

Dom
zdravlja

Članak
33.

Djelatnosti
koje su u sastavu doma zdravlja trebaju u pogledu prostora ispunjavati uvjete
iz članka 11. i 14. ovoga Pravilnika.

Čekaonica doma zdravlja mora imati površinu
proporcionalnu površini čekaonica svih pripadajućih prostorija za pregled
bolesnika u privatnoj praksi.

Pred čekaonicom za bolesnu djecu treba osigurati
predprostor za primanje i izolaciju (trijažu) djece za koju se sumnja da boluju
od zarazne bolesti. Ovaj predprostor mora biti prikladno povezan s dvije
prostorije za izolaciju za koje se osigurava poseban WC i poseban izlaz.

Za patronažnu djelatnost mora se osigurati prostorija
od najmanje 12 m2, a za rad u maloj grupi prostorija od najmanje 40
m2.

Dom zdravlja mora imati sanitarni čvor sa dovoljnim
brojem WC-a, ali ne manje od jednog WC-a na tri prostorije za pregled
bolesnika.

Na pristupačnoj lokaciji u domu zdravlja se osigurava
barem jedan WC s pristupom za invalidska kolica.

Hitna
medicinska pomoć

Članak
34.

Uvjeti
za obavljanje djelatnosti hitne medicinske pomoći glede prostora, medicinsko-
tehničke opreme i kadrova regulirani su posebnim pravilnikom.

Sanitetski
prijevoz

Članak
35.

Sanitetski
prijevoz može se obavljati a) kopnenim, b) vodenim i c) zračnim putem.

a) Za
obavljanje djelatnosti sanitetskog prijevoza kopnenim putem potrebno je imati
kombi vozilo sljedećih tehničkih karakteristika:

1.
dimenzije sanitetskog vozila: maksimalne vanjske (dužina 650 cm, širina 220 cm,
visina 300 cm) i minimalne unutrašnje bolesničkog prostora (dužina 250 cm,
širina 170 cm, visina 180 cm),

2.
minimalna snaga motora 2 000 cm3

3.
rezervoar od 80 litara (s jednim punjenjem goriva moguće je kod konstantno 90
km/h prijeći minimalno 700 km),

4. ABS
kočnice, servo volan, mjenjač s pet brzina,

5.
pregradna stijena sa pomičnim prozorom,

6.
autonomno grijanje bolesničkog prostora,

7.
klima uređaj,

8.
dodatna akumulatorska baterija,

9.
priključak za struju 220 V/ 50 Hz za mogućnost punjenja baterija medicinske
opreme,

10.
bočna klizna vrata bolesničkog prostora s desne strane vozila (otvaraju se uz
bočnu stijenu vozila) uz mogućnost otvaranja i zatvaranja s vanjske i unutarnje
strane vozila,

11. stražnja dvokrilna vrata bolesničkog prostora
vezana na bočne stijene vozila ili

12. jednokrilna vezana na krovnu stijenu vozila uz
mogućnost otvaranja i zatvaranja s vanjske i unutarnje strane vozila,

13. boja: bijela sa vidljivim natpisom »sanitetski
prijevoz« i znakom crvenog križa.

Ako je pod bolesničkog prostora viši od 40 cm, mora
biti predviđena stepenica širine 70 cm i dubine 15 cm na mjestu pristupa u bolesnički
prostor ispod bočnih vrata.

Tehnička oprema:

– sustav radio veze,

– glavna nosila samoutovarnog tipa i dodatna složiva
nosila,

– krovni ventilator smjer okretanja lijevo – desno,

–
unutarnje obloge bolesničkog prostora za bočne stijene, krov i vrata termički
izolirane,

– podna
obloga od neklizajućeg materijala lako periva, otporna na sredstva za pranje i
dezinfekciju i na mehanička oštećenja,

–
ostale obloge od plastičnog materijala lako perive, otporne na sredstva za
pranje i dezinfekciju i na mehanička oštećenja, negoriva,

–
utičnica napajanja 12 V (DC) i utičnica napajanja 220 V,

–
stolica sa sigurnosnim pojasom, sklopiva stolica smještena na desnoj strani
pregradne stijene, sjedala učvršćena na pregradnoj stijeni i preklopna sjedala
smještena na desnoj strani bolesničkog prostora (1-2 kom),

–
sigurnosni automatski pojasevi za sva sjedala i ručke za držanje iznad sjedala.

Ostala
oprema u vozilu:

–
pokrivači i plahte,

–
prijenosna svijetiljka veće svijetlosne snage (mogućnost punjenja baterija),

–
uređaj za gašenje požara S-6 (prah 6 kg),

–
posuda za odlaganje kontaminiranog materijala.

b) Za
obavljanje djelatnosti sanitetskog prijevoza vodenim putem potrebno je imati
gliser sljedećih tehničkih karakteristika:

–
dužina glisera najmanje 8 m,

– širina
glisera najmanje 2 m,

–
brzina glisera najmanje 28 čvorova,

– boja:
bijela s oznakom »sanitetski prijevoz« i znakom crvenog križa na pramcu,

–
natkriveni, zaštićeni prostor s ležajem za bolesnika,

–
klimatizacijski sustav u prostoru za bolesnika,

– sigurnosni
pojasevi za privezivanje bolesnika.

Tehnička
oprema:

– reflektor s mogućnošću punjenja baterija,

– sustav radio veze,

– glavna nosila samoutovarnog tipa i dodatna složiva
nosila,

– unutarnje obloge bolesničkog prostora za bočne stijene,
krov i vrata termički izolirane,

– podna obloga od neklizajućeg materijala lako
periva, otporna na sredstva za pranje i dezinfekciju i na mehanička oštećenja,

–
ostale obloge od plastičnog materijala lako perive, otporne na sredstva za
pranje i dezinfekciju i na mehanička oštećenja, negoriva,

–
utičnica napajanja 12 V (DC) i utičnica napajanja 220 V,

–
stolica sa sigurnosnim pojasom, sklopiva stolica smještena na desnoj strani
pregradne stijene, sjedala učvršćena na pregradnoj stijeni i preklopna sjedala
smještena na desnoj strani bole­s­ničkog prostora (1 - 2 kom),

–
sigurnosni automatski pojasevi za sva sjedala i ručke za držanje iznad sjedala,

– kuka
za infuzijske otopine.

Ostala
oprema u gliseru:

–
pokrivači i plahte,

–
prijenosna svijetiljka veće svijetlosne snage (mogućnost punjenja baterija),

–
uređaj za gašenje požara S-6 (prah 6 kg),

–
posuda za odlaganje kontaminiranog materijala.

c) Za
obavljanje djelatnosti sanitetskog prijevoza zračnim putem potrebno je imati
helikopter tipa MI-8 ili sličnih karakteristika bijele boje s oznakom
»sanitetski prijevoz« i znakom crvenog križa.

Tehnička
oprema:

-klimatizacijski
sustav,

–
sustav radio veze,

–
glavna nosila samoutovarnog tipa i dodatna složiva nosila,

–
unutarnje obloge bolesničkog prostora za bočne stijene, krov i vrata termički
izolirane,

– podna
obloga od neklizajućeg materijala lako periva, otporna na sredstva za pranje i
dezinfekciju i na mehanička oštećenja,

–
ostale obloge od plastičnog materijala lako perive, otporne na sredstva za pranje
i dezinfekciju i na mehanička oštećenja, negoriva,

–
utičnica napajanja 12 V (DC) i utičnica napajanja 220 V,

–
stolica sa sigurnosnim pojasom, sklopiva stolica smještena na desnoj strani
pregradne stijene, sjedala učvršćena na pregradnoj stijeni i preklopna sjedala
smještena na desnoj strani boles­ničkog prostora (1 - 2 kom),

–
sigurnosni automatski pojasevi za sva sjedala i ručke za držanje iznad sjedala,

– kuka
za infuzijske otopine.

Ostala
oprema u helikopteru:

–
pokrivači i plahte,

–
prijenosna svijetiljka veće svijetlosne snage (mogućnost punjenja baterija),

–
uređaj za gašenje požara S-6 (prah 6 kg),

–
posuda za odlaganje kontaminiranog materijala.

Radnici:vozač, voditelj čamca ili pilot s položenim odgo­varajućim ispitom.

Ustanova
za palijativnu skrb

Članak
36.

U
ustanovi za palijativnu skrb potrebno je osigurati:

– ambulantu za bol od minimalno 12 m2,
tako da dužina, odnosno širina prostorije ne može biti manja od 3 m,

– ambulantu za palijativnu skrb od minimalno 12 m2,
tako da dužina, odnosno širina prostorije ne može biti manja od 3 m,

– prostoriju za medicinsku sestru odnosno sobu za
pripremu bolesnika i medicinsku dokumentaciju od najmanje 12 m2
(dužina odnosno širina prostorije ne može biti manja od 3 m),

– prostoriju za fizikalnu terapiju od najmanje 9 m2
(dužina odnosno širina prostorije ne može biti manja od 3 m),

– prostoriju za dnevni boravak minimalne površine od
9 m2,

– prostoriju za socijalnog radnika od minimalno 9 m2,

– sanitarni čvor za osoblje,

– sanitarni čvor za pacijente
uz širinu vrata od najmanje 110 cm i rukohvate,

– prostoriju za prikupljanje medicinskog i drugog
otpada.

Oprema:

– ambulanta za palijativnu skrb mora imati opremu
propisanu u članku 12. ovoga Pravilnika, a ambulanta za bol uz opremu propisanu
u članku 12. ovoga Pravilnika još i opremu za ordinaciju anesteziologije,
reanimatologije i intenzivnog liječenja propisanu u članku 16. ovoga
Pravilnika,

– fizikalna terapija u ustanovi za palijativnu skrb
mora imati opremu sukladno članku 27. ovoga Pravilnika,

– fizikalna terapija u kući mora imati prenosivi
pribor za kineziterapiju, prenosivi aparat i pribor za elektroterapiju,
magnetoterapiju i termoterapiju, terapijski ultrazvuk, pribor za mjerenje za
rad fizioterapeuta (dinamometar, metar, kutomjer).

Radnici:

– u ambulanti za bol: 1 liječnik specijalist
anesteziologije, reanimatologije i intenzivnog liječenja educiran za terapiju
boli, 1 medicinska sestra za 8-satno radno vrijeme

– u
ambulanti za palijativnu skrb: 1 doktor medicine educiran za rad u palijativnoj
skrbi, 1 medicinska sestra za 8-satno radno vrijeme

–
socijalni radnik s posebnom naobrazbom za pristup umirućem bolesniku

– 1
viši fizioterapeut za kućne posjete za 8-satno radno vrijeme.

Lječilište

Članak
37.

if !supportEmptyParas endif

Za
obavljanje svoje djelatnosti lječilište mora imati prostor:

–
propisani uvjeti prostora sukladno članku 3 - 10. ovoga Pravilnika,

–
bolesničke sobe i druge prostorije moraju ispunjavati uvjete propisane člankom
39. ovoga Pravilnika,

– prostorije
s uređajima za iskorištavanje prirodnog faktora moraju odgovarati propisima o
tehničkoj sigurnosti i zaštiti okoliša.

Oprema:

–
oprema liječničke ordinacije sukladno članku 12. ovoga Pravilnika,

-
oprema prostorija za pripremu i aplikaciju prirodnih ljekovitih činitelja mora
odgovarati tehničkim propisima i potrebi zaštite okoliša, što se dokazuje
odobrenjem ministarstva nadležnog za zaštitu okoliša i prostornog uređenja.

Radnici:1 liječnik odgovarajuće specijalnosti na 50 bolesnika, 1 medicinska sestra
na 15 bolesnika ( 5% viših sestara), 1 njegovatelj na 5 bolesnika, 1 viši
fizioterapeut (VFT ) na 30 bolesnika, 1 fizioterapeut SSS na 20 bolesnika, 1
radni terapeut na 30 bolesnika, za 8-satno radno vrijeme, tehničko i pomoćno
osoblje sukladno posebnim pravilnicima o tehničkoj sigurnosti i zaštiti
okoliša.

Prije
osnivanja lječilišta potrebno je pribaviti sve propisane dozvole za uporabu i
zaštitu prirodnoga ljekovitog činitelja kao općeg i prirodnog dobra.

Bolnica

Članak
38.

Za
osnivanje i početak rada bolnice odnosno bolničke djelatnosti mora biti
osigurana odgovarajuća zgrada koja ispunjava propisane opće higijensko-tehničke
uvjete (članak. 3 - 10. ovoga Pravilnika) i imati ovisno o vrsti bolnice
najmanje tri bolesničke sobe po odjelu, prostorije za polikliničko-konzilijarnu
djelatnost i posebno prostorije za zajedničke specijalističko-dijagnostičke i
druge djelatnosti sukladno važećim propisima za te djelatnosti, prostoriju za
obavljanje vjerskih obreda, kuhinju, skladišni prostor za hranu, garderobu za
zaposlenike, te osigurati opskrbu čistim rubljem i sterilnim materijalom,
lijekovima, prostoriju/e za pohranu medicinske dokumentacije i mrtvačnicu.

Članak
39.

Prostorije
za smještaj bolesnika (u daljnjem tekstu: boles­ničke sobe) mogu imati najviše
4 bolesničke postelje.

Bolesnička
soba namijenjena za smještaj bolesnika koji su oboljeli ili se sumnja da boluju
od zaraznih bolesti ima najviše 2 bolesničke postelje, obvezatno zaseban
sanitarni čvor.

U
jedinici za intenzivno liječenje osigurava se prostorija s najmanje 20 m2
po krevetu, a ukupan broj postelja u jedinici intenzivnog liječenja je najmanje
3% od akutnih postelja.

U
jedinici za intenzivno liječenje mora se osigurati vidljiva komunikacija između
zdravstvenog radnika i bolesnika.

Na
svakih 25 bolesničkih postelja treba osigurati jednu jednokrevetnu i dvije
dvokrevetne bolesničke sobe, a u jedinicama za zarazne bolesti najmanje dvije
jednokrevetne sobe.

Jednokrevetna
bolesnička soba ima najmanje 12 m2 površine s time da širina ili
dužina sobe ne može biti manja od 3 m, a za zarazne bolesnike najmanje 16m2,
s time da širina odnosno dužina ne može biti manja od 4 m.

Bolesničke sobe moraju biti opremljene vlastitim
sanitarnim čvorom (tuš, WC).

Za svaki bolesničku postelju u bolesničkoj sobi
osigurava se površina:

– za novorođenčad i djecu do
2 godine (boksovi)            4,5 m2

– za djecu od 2 do 6 godina                                            5,5
m2

– za odrasle i djecu stariju
od 7 godina

(odvojeno po spolu)                                                        6,0
m2

– za odrasle oboljele od
zaraznih bolesti                          7,0
m2

– za djecu i odrasle
smanjenih funkcionalnih

sposobnosti                                                                   6,5
m2.

Udaljenost između bolesničke postelje, te postelje i
zida, mora biti najmanje 75 cm, a u sobama za intenzivnu njegu i izolaciju
između bolesničkih kreveta 250 cm, te postelje i zida 80 cm.

Sve prostorije za bolesnike
moraju imati vrata šira od 110 cm i rukohvate.

Na
svakom bolničkom odjelu mora postojati prostorija za odlaganje, pranje i
dezinfekciju noćnih posuda.

Svaki
bolnički odjel mora imati kupaonicu s odgovarajućim brojem tuševa i najmanje
jednom kadom koja ima opremu za transport i kupanje nepokretnih bolesnika.

Članak
40.

Bolnički
odjel mora imati:

–
prostoriju za pregled bolesnika od najmanje 12 m2,

–
prostoriju za pripremu i obradu i manje zahvate sukladno djelatnosti kojom se
odjel bavi od najmanje 20 m2,

– sobu
za voditelja odjela od najmanje 12 m2,

–
prostorije za liječnike s najmanje 10 m2 po liječniku,

–
prostoriju za glavnu sestru odjela od najmanje 10 m2,

– sobu
za medicinske sestre od najmanje 20 m2,

–
prostorije za odgovarajuću dijagnostiku specifičnu za djelatnost odjela,

–
prostoriju za fizioterapeute, radne terapeute, ostale suradnike u zdravstvu
(ukoliko se odjel bavi tim djelatnostima),

–
garderobu za osoblje od najmanje 20 m2,

–
priručnu kuhinju od najmanje 20 m2,

– prostoriju
za prehranu i dnevni boravak bolesnika od najmanje 2 m2 po
bolesničkoj postelji,

–
prostoriju za posjet bolesnika od najmanje 20 m2,

–
prostorije za pohranjivanje čistih/nečistih stvari svaka od najmanje 9 m2,

–
prostorije za odlaganje medicinskog i drugog otpada,

–
prostorije za instrumente i rekvizite,

–
sanitarni čvor za zaposlenike, po jedan na 10 zaposlenika u smjeni, zasebno za
muškarce i žene,

–
čekaonicu od najmanje 20 m2 čija dužina, odnosno širina ne može biti
manja od 4 m2.

Bolnica
ima jedinicu za prijem hitnih bolesnika, odnosno jedinstveni prijemni odjel, s
potrebnim prostorijama za obradu bolesnika i za zdravstvene radnike (liječnike
i medicinske sestre).

U
svakoj polikliničko-konzilijarnoj jedinci prema intenzitetu skrbi, treba osigurati
čekaonicu i prostoriju za obradu bolesnika, a na odjelu za pedijatriju i
infektologiju još dvije prostorije za izolaciju.

Članak 41.

Pojedini odjeli bolnice, uz ispunjavanje propisanih
uvjeta u pogledu prostora (članci 3 - 10. i 39. ovoga Pravilnika ) moraju imati
i dodatne prostore te medicinsko- tehničku opremu kako slijedi:

1) Odjel djelatnosti interne medicine:

– prostoriju za elektrokardiograf (EKG).

Oprema: uz opremu propisanu člankom 12. ovoga
Pravilnika, potrebno je imati:

EKG aparat, defibrilator, aspirator, negatoskop,
vaga, visinomjer, platneni metar, oftalmoskop, pribor za uzimanje uzoraka za
medicinsko-biokemijske i mikrobiološke pretrage, glukometar, test trake za brzo
određivanje promjena u urinu

Radnici: 1 liječnik specijalist interne medicine na 6
bolesnika, 1 medicinska sestra na 10 bolesnika (od čega 10 % viših medicinskih
sestara), 1 njegovatelj na 5 bolesnika za 8 satno radno vrijeme, za dežurstvo
osigurati najmanje 30% osoblja redovite smjene

2) Odjel
kirurških djelatnosti:

– jedna
operacijska dvorana od najmanje 20 m2,

–
pretprostor za pranje ruku od najmanje 9 m2,

–
prostor za presvlačenje (filter) od najmanje 12 m2,

– soba
za buđenje od 20 m2 (gabariti 4x5),

–
prostor za brzu sterilizaciju od najmanje 10 m2,

– soba
za postavljanje i odstranjivanje imobilizacije kod djelatnosti koje istu
koriste pri liječenju.

Oprema:
uz opremu propisanu člankom 12. ovoga Pravilnika potrebno je imati dva kompleta
kirurških instrumenata i medicinsko-tehničku opremu za osnovne zahvate sukladno
specijalizaciji odnosno užoj specijalizaciji

Radnici

*Odjel:*1 liječnik
specijalist kirurgije na 5,5 bolesnika, 1 medicinska sestra na 8 bolesnika od
čega 10% viših, 1 njegovatelj na 8 bolesnika, 1 viši fizioterapeut na 10
bolesnika, 1 fizioterapeut SSS na 20 bolesnika, 1 čistačica na 200 m2,
za 8 sati radnog vremena, a dežurstva osigurati s najmanje 30% radnika po
smjeni

*Operaciona
sala i priprema:* 1 liječnik specijalist anesteziologije, reanimatologije i intenzivnog
liječenja, 1 sestra instrumentarka na 1 op. stol, 1 medicinska sestra za
asistenciju instrumentarki, 1 viša medicinska sestra educirana za
anesteziološkog tehničara na 1 stol za buđenje, 2 medicinske sestre na 1
bolesnika u sobi za buđenje, 1 njegovatelj na 1 bolesnika u sobi za buđenje, 1
čistačica na 50 m2,
na raspolaganju 24 sata

3)
Odjel djelatnosti ginekologije i porodiljstva:

Odjel
porodiljstva mora imati:

– sobu
za porode,

– soba
za porode infektivnih rodilja,

– sobu
za intervencije,

–
prostoriju za pripremu rodilja sa sanitarnim čvorom,

–
prostoriju za nedonoščad,

–
posebnu prostoriju za izolaciju bolesne novorođenčadi,

– za
rodilišta preko 1500 poroda godišnje potrebno je osigurati jedinicu
intenzivnoga neonatalnog liječenja s odgovarajućom opremom,

– soba za smještaj rodilje i novorođenčeta od
najmanje 16 m2, uz dodatnih 8 m2 za dodatnu postelju i
postelju novo­rođe­n­četa.

Oprema: uz opremu propisanu člankom 12. i člankom 16.
ovoga Pravilnika, rađaona mora imati:

instrumentarij za ginekološki pregled i pregled trudnica,
kolposkop, ultrazvučni aparat, mikroskop, rektoskop, amnioskop, ci­s­to­skop,
instrumentarij za histerosalpinogografiju, instrumente za male ginekološke
zahvate i elektrokauter, pribor za normalni porođaj, instrumentarij za
operativno dovršenje abnormalnih i patoloških porođaja (obezatno vakuum
aspirator), opremu za reanimaciju i opskrbu novorođenčadi i opremu za opskrbu
nedonoščadi, instrumentarij za laparatomije i za veće vaginalne operacije,
aparat za intratrahealnu anesteziju, kisik (najmanje u bocama) u rađaonici,
operacionoj sali i prostorijama za reanimaciju i postoperativnu njegu,
kardiotokograf i detektor kucaja srca čeda te inkubator za nedonošćad na odjelu
porodiljstva.

Jedna rađaonica s opremom dovoljna je na 500 poroda godišnje,
a nadalje za svakih 500 poroda dolazi još po jedna rađaona s opremom.

*Porodiljni odjel:* služba od 24 sata mora imati
neprekidno na raspolaganju 1 specijalista ginekologije i opstetricije, 1
pedijatra - neonatologa i 1 specijalista anesteziologije, reanimatologije i
intenzivnog liječenja s osobljem sale (1 instrumentarka, 1 medicinska sestra za
asistenciju) što važi za rodilišta do 500 poroda na godinu, a povećava se
sukladno broju poroda na godinu dana

*Ginekološki odjel:* 1 liječnik specijalist ginekologije
i opstetricije na 6 bolesnica, 1 medicinska sestra na 8 bolesnica (10% više
medicinske sestre), 1 njegovatelj na 5 bolesnica za 8 satno radno vrijeme, a za
dežurstva osigurati barem 30 % radnika

4) Odjel djelatnosti pedijatrije:

– mliječnu kuhinju s praonicom, sterilizacijom,
pripremom i pohranom gotove hrane,

– prostoriju za majke – dojilje,

– pokretne kade za kupanje (1 kada na 6 kreveta ako
nisu već u sobi izgrađene),

– sobu za igru i dnevni boravak djece.

Oprema: oprema propisana člankom 12. i 16. ovoga
Pravilnika, a koja se odnosi na istoimenu specijalnost

Radnici: 1 liječnik pedijatar na 6 djece, 1,4
medicinske sestre na jedno dijete do 7 god. starosti, od čega 50% viša
medicinska sestra, 1,20 medicinska sestara na jedno dijete od 7 - 15 godina
starosti, od čega 30% viša medicinska sestra,1 njegovateljica na 5 djece, za
8-satno radno vrijeme, a za dežurstvo osigurati najmanje 30 % radnika po smjeni

5) Odjel
djelatnosti infektologije:

–
prostoriju za laboratorijske priručne analize i uzimanje materijala,

– ambulantu s čekaonicom za pregled infektoloških
bolesnika pri čemu ambulanta mora imati izolacijski boks koji omogućava
direktan ulaz »izvana«.

Oprema: oprema propisana člankom 12. i 16. ovoga
Pravilnika, a koja se odnosi na istoimenu specijalnost

Radnici: 1 liječnik specijalist infektologije na 8
bolesnika, 1 medicinska sestra na 10 bolesnika od čega 10% viših, 1 njegovatelj
na 5 bolesnika, za 8 satno radno vrijeme, a za dežurstva osigurati najmanje 30%
radnika po smjeni

6) Odjel djelatnosti neurologije:

– prostorija s EEG uređajem.

Oprema: oprema propisana člankom 12. i 16. ovoga
Pravilnika, a koja se odnosi na istoimenu specijalnost

Radnici: 1 liječnik specijalist neurologije na 8
bolesnika, 1 medicinska sestara na 8 bolesnika od čega 10% viših, 1 njegovatelj
na 5 bolesnika, 1 viši fizioterapeut na 30 bolesnika, za 8 satno radno vrijeme,
a za dežurstva osigurati najmanje 30% radnika po smjeni

7) Odjel djelatnosti psihijatrije:

– vrata i prozori na psihijatriji u zatvorenom traktu
moraju biti osigurana metalnim rešetkama,

– prostoriju za rad s malom grupom od 20 m2
i prostorija za rad s velikom grupom od 40 m2,

– na odjelu hitne psihijatrije treba osigurati
najmanje dvije nadzirane sobe opremljene suvremenim sistemom TV nadzora.

Oprema: oprema propisana člankom 12. i 16. ovoga
Pravilnika, a koja se odnosi na istoimenu specijalnost

Radnici:1 liječnik specijalist psihijatrije
na 10 bolesnika, 1 med. sestra na 8 bolesnika od čega 10% viših, 1 njegovatelj
na 5 bolesnika, 1 viši fizioterapeut na 30 bolesnika, 1 radni terapeut na 15
bolesnika, za 8 satno radno vrijeme, a za dežurstva osigurati najmanje 30%
radnika po smjeni

8) Odjel djelatnosti otorinolaringologije:

– prostoriju za manje operativne zahvate samo u
lokalnoj anesteziji, s predprostorom za pranje ruku.

Oprema: oprema propisana člankom 12. i 16. ovoga
Pravilnika, a koja se odnosi na istoimenu specijalnost

Radnici: 1 liječnik specijalist otorinolaringologije
na 10 bolesnika, 1 logoped na 50 bolesnika, 1 medicinska sestra na 10 bolesnika
od čega 10% viših, 1 njegovatelj na 15 bolesnika, za 8 satno radno vrijeme, a
za dežurstva osigurati najmanje 30% radnika po smjeni

9) Odjel djelatnosti oftalmologije:

– prostor za male operativne zahvate koji mogu biti
samo u lokalnoj anesteziji, sukladno članku 11. ovoga Pravilnika.

Oprema: propisana člankom 12. i 16. ovoga Pravilnika,
a koja se odnosi na istoimenu specijalnost

Radnici: 1 liječnik specijalist oftalmologije na 10
bolesnika, 1 medicinska sestra na 10 bolesnika od čega 10% viših medicinskih sestara,
1 njegovatelj na 20 bolesnika, za 8 satno radno vrijeme, a za dežurstva
osigurati najmanje 30% radnika po smjeni

10) Odjel
djelatnosti ortopedije:

–
prostoriju za postavljanje i uklanjanje imobilizacije,

–
prostor za uzimanje mjera i probe ortopedske tehnike,

–
prostor za male operativne ortopedske zahvate koji mogu biti samo u lokalnoj
anesteziji, sukladno članku 11. ovog Pravilnika.

Oprema:
propisana člankom 12. i 16. ovoga Pravilnika, a koja se odnosi na istoimenu
specijalnost

Radnici:

Odjel:
1 liječnik specijalist ortopedije na 5,5 bolesnika, 1 medicinska sestra na 8
bolesnika od čega 10% viših, 1 njegovatelj na 8 bolesnika, 1 viši fizioterapeut
na 10 bolesnika, 1 fizioterapeut SSS na 20 bolesnika, 1 čistačica na 200 m2,
za 8 sati radnog vremena, a dežurstva osigurati s najmanje 30% radnika po
smjeni

Operaciona
sala i priprema: sukladno članku 44. ovoga Pravilnika te 1 sestra
instrumentarka na 1 operacioni stol, 1 medicinska sestra za asistenciju
instrumentarki, 2 medicinske sestre na 1 bolesnika u sobi za buđenje, 1
njegovatelj na 1 bolesnika u sobi za buđenje, 1 čistačica na 50 m2,
na raspolaganju 24 sata

11) Odjel djelatnosti dermatovenerologije:

– prostor za mikroskopski pregled.

Oprema: propisana člankom 12. i 16. ovoga Pravilnika,
a koja se odnosi na istoimenu specijalnost

Radnici: 1 liječnik specijalist dermatovenerologije
na 15 bolesnika, 1 medicinska sestra na 10 bolesnika od čega 10% viših, 1
njegovatelj na 20 bolesnika, za 8-satno radno vrijeme

12) Odjel djelatnosti urologije:

– prostore za razne urološke dijagnostičke i
terapijske procedure,

– prostore za operativne zahvate sukladno točki 2.
ovoga članka.

Oprema: propisana člankom 12. i 16. ovoga Pravilnika,
a koja se odnosi na istoimenu specijalnost

Radnici: 1 liječnik specijalist urologije na 8
bolesnika, 1 medicinska sestra na 10 bolesnika od čega 30% viših , 1
njegovatelj na 20 bolesnika, 1 čistačica na 200 m2 za 8-satno radno
vrijeme, a za dežurstva osigurati najmanje 30 % radnika

13) Odjel djelatnosti fizikalne medicine i rehabilitacije:

– prostor za fizikalnu terapiju sukladno članku 29.
ovog Pravilnika.

Oprema:
propisana člankom 12., 16. i 29. ovoga Pravilnika, a koja se odnosi na
istoimenu specijalnost

Radnici:
1 liječnik specijalist fizikalne medicine i rehabilitacije na 15 bolesnika, 1
medicinska sestra na 8 bolesnika od čega 10% viših, 1 njegovatelj na 5
bolesnika, 1 viši fizioterapeut na 10 bolesnika, 1 fizioterapeut SSS na 20
bolesnika, 1 radni terapeut na 10 bolesnika,osim za specijalizirane programe
rehabilitacije ozljeda kralješnice, kraniocerebralnih ozljeda, rehabilitacije
na­kon amputacije, rehabilitacije politraume, rehabilitacije djece i bolesnika
s većim funkcionalnim deficitom kada su kadrovski normativi zasebno definirani,
a pridodaju se i zdravstveni suradnici i to: 1 logoped na 20 bolesnika, 1
psiholog posebno educiran za rad u rehabilitacijskom timu na 35 bolesnika,1
socijalni radnik na 35 bolesnika, za 8 sati radnog vremena, tamo gdje su potrebna
dežurstva osigurati s najmanje 30% zdravstvenih radnika po smjeni

Bolnička ljekarna

Članak
42.

U
bolnici koja ima više od 100 bolesničkih postelja potrebno je osigurati
bolničku ljekarnu koja mora imati sljedeće prostorije:

– prostorija za izdavanje lijekova,

– laboratorij za laboratorijske i analitičke poslove
sa posebnim prostorom za aseptički rad,

– praonica posuđa,

– prostorije za smještaj i čuvanje lijekova s
prilazom za prijem robe,

– poseban prostor za čuvanje lako zapaljivih tvari i
lijekova koji sadrže opojne droge,

– prostorija za voditelja ljekarne,

– sanitarni čvor.

Ukupna površina prostora bolničke ljekarne mora imati
minimalno 0,3 m2 po bolesničkoj postelji.

Bolnička ljekarna koja se bavi pripremanjem
paranteralnih otopina treba imati posebne prostorije za tu djelatnost i to: za
čuvanje nečiste ambalaže, za organoleptički pregled i ozna­čavanje proizvoda,
za čuvanje gotovih proizvoda, za kontrolno-analitički rad, za administraciju i
voditelja, pripremanja paranteralnih otopina te odvojene aseptičke prostorije
za pripremu osoblja, za pripremanje vode za izradu otopina i sterilizaciju
gotovih proizvoda.

Radnici: 1 magistar farmacije i 1 farmaceutski
tehničar na 8- -satno radno vrijeme.

Sterilizacija

Članak
43.

Potrebno
je organizirati na svim odjelima i u ordinacijama koje rade s instrumentima
koji se steriliziraju.

Način organizacije rada, prostor, medicinsko-
tehnička oprema i kadrovi ovise o vrsti zdravstvene ustanove i postupcima
sterilizacije koji se sukladno tomu moraju primjenjivati.

Za sterilizaciju koja je centralizirana potrebno je
imati:

– soba za prihvat i pranje instrumenata,

– prostorija za dezinfekciju instrumenata,

– prostorija za pripremu rublja i instrumenata za
sterilizaciju – 20 m2,

– prostorija za pripremu rukavica,

– prostor za sterilizaciju,

– prostor za spremanje sterilnog materijala 15 m2,

– sanitarni čvor s tušem za osoblje najmanje 1 na 10
zaposlenih, odvojeno muški i ženski.

Ukupna površina prostora za sterilizaciju koja je
centralizirana određena je indeksom 0,5 m2 po bolesničkoj postelji.

Oprema: uvjetovana je postupcima sterilizacije koji
se obavljaju u toj zdravstvenoj ustanovi, a normirana na temelju JST (jedinice
sterilizacije koja označava količinu materijala za sterilizaciju volumena 54
litre ili paketa dimenzija 60x30x30).

Radnici: 1 viša medicinska sestra posebno educirana
za poslove sterilizacije i dva pomoćna radnika na 8-satno radno vrijeme, a na
svakih 50 JST.

Odjel
djelatnosti za anesteziologiju, reanimatologiju i intenzivno liječenje

Članak
44.

Odjeli
za anesteziologiju, reanimatologiju i intenzivno liječenje mogu imati središnju
i polivalentnu jedinicu intenzivnog liječenja (u daljnjem tekstu: JIL), a uz
središnji i polivalentni, može se osnovati i specijalizirani JIL prema
djelatnostima na razini klinike.

A)
Gradske i županijske bolnice sa minimalno dvije operacijske dvorane, moraju
imati anesteziološku ambulantu, u sklopu koje je ambulanta za liječenje boli i
6 postelja u JIL-u sa 50-100% pokrivenošću postelja respiratorima te sobu za
buđenje sa dva kreveta po operacijskoj dvorani.

Radnici:
3 specijalista anesteziologije, reanimatologije i intenzivnog liječenja u
JIL-u, 3,5 sestre po postelji te 1,5 specijalista anesteziologije,
reanimatologije i intenzivnog liječenja i 1,5 anesteziološki tehničar po operacijskoj
dvorani, a u aneste­zio­loškoj ambulanti 1 specijalista anesteziologije,
reanimatologije i intenzivnog liječenja i 1 medicinska sestra za 8-satno radno
vrije­me.

U
privatnim zdravstvenim ustanovama u pogledu anestezio­loške opreme i kadrova u
kojima se primjenjuju anesteziološki postupci, standardi i normativi odgovaraju
standardima i normativima gradske bolnice.

B) U
kliničkim bolnicama broj postelja u JIL-u od kojih 50% pripada centralnom
JIL-u, a 50% postelja pripada specijalnim JIL-ovima, ako postoje specijalne
djelatnosti kardiokirurgije, neurokirurgije, torakalne kirurgije,
transplantacijski program i odjel za opekline. U specijalnom JIL-u postotak
postelja uz 100% pokrivenost respiratorima određuje se do 15% na broj akutnih
kreveta specijalnih djelatnosti.

Radnici:
1 specijalist anesteziologije, reanimatologije i intenzivnog liječenja na 1,5
postelju te 4 sestre na jednu postelju, 2 fizioterapeuta i 2 respiratorna
terapeuta na 8-satno radno vrijeme.

Klinička
bolnica mora imati anesteziološku ambulantu i ambulantu za bol.

Bolnica
mora imenovati koordinatora i zamjenika za ek­s­p­lan­tacijsko-transplantacijsku
djelatnost.

Prostor
za izolaciju bolesnika mora imati 25 m2 po postelji, a broj
izolacija određuje se po 2 postelje minimalno na 10 postelja JIL-a.

Uz
bolesničku postelju osigurati 16 uzemljenih utičnica za struju, 3 priključka za
vakuum, 4 priključka za kisik, 3 priključka za komprimirani zrak, 1 trofaznu
utičnicu za Rtg aparat za svaka dva kreveta, sustav za zvanje sestre,
priključke za audio i video nadzor, 1 praonik ruku s toplom i hladnom tekućom
vodom na svaka dva kreveta.

U JIL-u
je potrebno osigurati središnji prostor s vidljivom komunikacijom sa
medicinskom dokumentacijom i kompjuterskim terminalom.

Anesteziološka
opreme u bolnici:

Aparat
za anesteziju s mogućnošću tlačne i volumske ventilacije, automatska i ručna
ventilacija, PEEP, monitoring plućnih funkcija, dva isparivača hlapljivih
anestetika, priključak na središnji izvod plinova (O2, N2O, zrak), rezervni cilindri
za plinove, monitoring prepoznavanja i mjerenja koncentracije aneste­tič­kih
plinova i para, Et CO2,
priključak za središnji sustav odvođenja suviška plinova i para, središnji
sustav odvođenja suviška plinova i para u svakoj operacijskoj dvorani,
mogućnost sukcije bolesnika.

Monitoring: EKG, pulsna oksimetrija, neinvazivni
tlak, invazivni tlak, mjerenje minutnog volumena (CO) i izvedenih parametara,
tjelesna temperatura, laringoskopi standardni uz svaki aparat za anesteziju,
laringoskop fleksibilni-jedan na svaki operacijski blok, stolić za reanimaciju
sa defibrilatorom, 5 perfuzora uz svaki aparat za anesteziju, sustav za
grijanje bolesnika i infuzija, informatički sustav koji povezuje sve aparate.

Karakteristike opreme u JIL-u:

Osnovni monitoring (frekvencija pulsa, TT,
frekvencija disanja, RR, VAS), monitoring (modularni sustav, trendovi, alarmi,
prikaz krivulja EKG-a, arterijskog tlaka, središnjeg venskog tlaka, dodatni
invazivni tlak, temperatura, puls oksimetrija, kontinuirani monitoring
ventilacije, ET CO2,
minutni volumen), respiratori, infuzijske pumpe i perfuzori, pumpe za torakalnu
sukciju,, pumpe za terapiju boli (ručne i električne), aparati za ultrazvučnu
dijagnostiku (sa sondom za srce), fleksibilni bronhoskop, laringoskopi za ET
intubaciju, EEG, monitoring intrakranijalnog tlaka, monitoring saturacije krvi
u bulbusu vene jugularis, monitoring metabolizma mozga i evociranih
potencijala-ako postoji neurokirurgija, aortalna balon pumpa, sustav za brzo
davanje infuzija i transfuzija, zatvoreni sustav za sukciju bolesnika, grijači,
pumpe za enteralnu prehranu, aparati za hitne labaratorijske analize, aparati
za hemofiltraciju, defibrilator s paceingom, mobilni rentgen aparat s
mogućnošću dijaskopije, informatički sustav, transportni respirator, aparat za
gastričnu tonometriju.

Uz bolesničku postelju osigurati 16 uzemljenih
utičnica za struju, 3 priključka za vakuum, 4 priključka za kisik, 3 priključka
za komprimirani zrak, 1 trofaznu utičnicu za Rtg aparat za svake dvije
postelje, sustav za zvanje sestre, priključke za audio i video nadzor, 1
praonik ruku s toplom i hladnom tekućom vodom na svake dvije postelje.

U JIL-u mora se osigurati središnji prostor s
vidljivom komunikacijom sa medicinskom dokumentacijom i kompjutorskim
terminalom.

Članak
45.

Na
odjelima specijalističkih djelatnosti operativnih grana medicine: kirurgija,
ginekologija i porodiljstvo, otorinolaringologija, oftalmologija, ortopedija,
urologija i njima slične koje su u sklopu bolnice mogu imati, u svrhu
racionalnog iskorištavanja prostorija zajedničke prostorije operacijskog bloka,
ako to dozvo­ljavaju građevinsko-tehnički zahtjevi i prostorno-komunikacijski
uvjeti objekata u kojem su smještene.

Ako se
specijalističke djelatnosti operativnih grana medicine iz stavka 1. ovoga
članka obavljaju izvan bolničke djelatnosti potrebno je osigurati operacijsku
dvoranu od najmanje 20 m2.

Zajednički
operativni blok iz 1. stavka ovog članka mora imati najmanje tri operacijske
dvorane na 100 bolesničkih postelja operativnih grana medicine i na svakih
daljnjih 50 postelja jednu operacionu dvoranu više i sve ostale (prateće)
prostorije svake operacijske dvorane u operacijskom bloku s tim da porodiljstvo
i oftalmologija moraju imati svaka za sebe posebnu operacijsku dvoranu.

Uz prostorije
navedene u članku 39. ovoga Pravilnika moraju se osigurati zajedničke
prostorije za pripremu i obavljanje endoskopskih pretraga za potrebe onih
jedinica koje te postupke obav­ljaju.

Članak
46.

Bolnica
mora osigurati ovisno o djelatnosti patološku, cito­lošku i mikrobiološku
dijagnostiku, opskrbu krvlju i krvnim pripravcima.

Mikrobiološki
laboratorij

Članak
47.

U
bolnici koja ima djelatnost mikrobiološkog laboratorija, isti mora udovoljavati
sljedećim uvjetima:

Prostorni
uvjeti mikrobiološkog laboratorija:

–
čekaonica za polikliničke bolesnike od 15 m2

–
prostorija za uzimanje uzoraka od 10 m2

–
prostorija za primanje uzoraka i izdavanje nalaza od 9 m2

–
prostorija za dijagnostiku od 40 m2

–
sanitarni čvor za bolesnike od 5 m2

–
sanitarni čvor s tušem za osoblje od 10 m2

–
prostorija za dekontaminaciju zaraznog materijala od 9 m2

–
prostorija za pranje i sterilizaciju laboratorijskog posuđa od 9 m2

–
prostorija za pripremu mikrobioloških podloga od 15 m2

–
prostorija za pohranu rezervnih hranjivih podloga, reagensa i drugog materijala
6 m2

–
garderoba za osoblje od 10 m2

–
prostorija voditelja laboratorija od 15 m2 .

Oprema:
sitni pribor za osnovne mikrobiološke pretrage: bakteriološke ušice, pincete,
pipete, dispenzori za antibiotike i drugo, laboratorijske lupe (povećala) s
rasvjetom, laboratorijsko staklo, jednokratno plastično suđe, plamenici,
hladnjak +4 0C, ledenica -20 0C, termostat +37 0C, sterilizator za suhu
sterilizaciju, autoklav za zarazni materijal i podloge, binokularni mikroskop s
imerzijom i suhim sustavom i rasvjetom, stolna laboratorijska centrifuga,
analitička i obična vaga, lonci za anaerobni uzgoj bakterija ili anaerobni
termostat, oprema za serologiju, aparat za automatsku obradu primarno sterilnih
uzoraka, vodena kupelj, pH metar, denzitometar, sigurnosni kabineti za rad,
ekshaustor za pripremu parazitoloških preparata te laboratorijski stolci i na­mješ­taj,
perilica laboratorijskog suđa.

Radnici:
1 liječnik specijalist mikrobiologije, 1 laboratorijski inženjer, 1 zdravstveni
tehničar na 8-satno radno vrijeme.

Citološka
djelatnost

Članak
49.

U
bolnici koja ima djelatnost citološkog laboratorija, isti mora udovoljavati
sljedećim uvjetima:

–
prostoriju za pripremu i bojenje dobivenih citoloških uzoraka 6 m2

- radnu
prostoriju za mikroskopiranje za liječnike (9 m2 ako u ovom prostoru radi
više  osoba, za svaku sljedeću osobu još
4 m2 ),

– radnu
prostoriju za mikroskopiranje za citotehničare (9 m2 površine, ako u istom
prostoru radi više osoba, za svaku sljedeću osobu još 4 m2 površine),

–
prostoriju za arhiviranje i administraciju 6 m2

–
priručno skladište za lako zapaljivi materijal 2,5 m2,

–
sanitarni čvor za zaposlene.

Mješovita
citološka djelatnost u kojoj osim analize primljenog materijala citolog uzima materijal
od bolesnika samostalno u citološkoj ordinaciji uz prostorije iz stavka 4.
ovoga članka mora imati i:

–
čekaonicu 9 m2,

–
prostoriju za pregled bolesnika i punkcije 12 m2.

Obvezni
dio ove djelatnosti u bolnici je citološki laboratorij koji se u pogledu
medicinsko- tehničke opreme i kadrova definira člankom 24. ovoga Pravilnika.

*Transfuzijska djelatnost*

Članak
49.

U
bolnici koja ima transfuzijsku djelatnost ista mora odgovarati sljedećim
uvjetima:

– laboratorij za imunohematološku dijagnostiku od 20
m2,

– laboratorij za određivanje krvnih grupa i križnih
reakcija (odvojene jedinice) od 20 m2,

– prostor za hitni rad i uzimanje krvi od najmanje 10
m2,

– prostorija za čuvanje i izdavanje krvi i krvnih
pripravaka od 12 m2,

– prostorija za izdavanje krvi, krvnih pripravaka i
laboratorijskih nalaza,

– prostorija za pranje laboratorijskog pribora,

– skladište potrošnog materijala – u ukupnoj površini
od
75 m2 odnosno 0,25 m2 po bolesničkoj postelji.

Oprema: centrifuga, aparat za automatsko određivanje
krvnih grupa i križnih reakcija, hladnjak, zamrzivač (najmanje – 25°C) i
transportni hladnjaci za prijenos s kontroliranom temperaturom čuvanja i
alarmom, specifična oprema za imunohematološku dijagnostiku, oprema
autotransfuziju, termostat (37°C) i hematološki brojač, aparat za odmrzavanje
plazme i agitator za trombocite s kontrolom temperature, aparat za brzo
određivanje hemoglobina davatelja, krevet za uzimanje krvi.

Radnici: 1 specijalist transfuzijske medicine, 1
laboratorijski tehničar, 1 medicinska sestra na 8 sati radnog vremena.

Djelatnost
patologije

Članak
50.

U
bolnici koja ima djelatnost patologije ista mora odgovarati sljedećim uvjetima:

Prostorni
uvjeti:

–
prostor za preuzimanje, procesiranje i uklapanje preparata najmanje 30 m2,

–
prostor laboratorija za rezanje preparata najmanje 40 m2,

–
prostor specijalnoga histopatološkog laboratorija (bojenje i slično) najmanje
13 m2,

–
prostor laboratorijskog ureda najmanje 20 m2,

– sobe
liječnika (najmanje 3 liječnika x 9 m2, ukupno 27 m2),

–
prostor za tajnicu najmanje 8 m2,

–
prostor za čuvanje i pripravu kemikalija najmanje 13 m2,

–
prostor odlaganja stakala i parafinskih blokova najmanje 7,5 m2,

–
prostor laboratorijskog skladišta najmanje 7,5 m2,

– dodatni
prostor (hodnici, sobe za odmor, sanitarne prostorije najmanje 34 m2
– ukupni prosto l l laboratorija opće patologije je 200 m2),

–
dodatne mogućnosti jesu: izdvojeni prostor za kriostat (najmanje 6 m2),
izdvojeni prostor za imunohistokemijsko bojenje (najmanje 10 m2),
edukacijska prostorija i prostor za kliničko-patološke sastanke (najmanje 10 m2),

–
prostorija za preuzimanje umrlih i pregled mrtvaca najmanje 10 m2,

–
prostorija za čuvanje umrlih s rashladnim uređajem najmanje 15 m2,

–
prostorija za obdukciju najmanje 10 m2,

–
prostorija za prijem članova obitelji i adminitrativen poslove najmanje 6 m2,

–
prostorija za izlaganje umrlih (žalovanje obitelji) najmanje 8 m2,

–
prostor za presvlačenje i tuširanje osoblja najmanje 3 m2,

–
prostor za spremanje tkiva uzetih sa obdukcije najmanje 6 m2 (ukupni
prostor obdukcijskog dijela patologije opće bolnice je 58 m2).

Oprema
laboratorija: binokularni mikroskopi, histokinet za obradu materijala, stol za
uklapanje tkiva s tekućim parafinom, kriostat, mikrotomi (najmanje 3), radni
stol s aktivnom ventilacijom prostora za preuzimanje materijala, frižider sa
zamr­zi­vačem, potrebne reagencije (fiksativi, boje, alkoholi, ksilol i
slično), laboratorijsko posuđe, pipete, vodene kupelji (najmanje 3), kirurški
pribor za preuzimanje tkiva, predmetna i pokrovna stakla, mediji za uklapanje,
laboratorijski sat (više komada), metalni ormar za lako zapaljive tekućine,
ormar za arhiviranje nalaza (ev. kompjutorska pohrana na CD), ormar za
arhiviranje preparata, police za arhiviranje parafinskih blokova, kompjutor za
pisanje nalaza i pohranu podataka, termostat, posude za bojenje u prostoru sa
aktivnom ventilacijom (ili stroj za automatsko bojenje tkiva).

Oprema
obdukcijskog dijela: obdukcijski stol, pokretni stol s potrebnim kirurškim
instrumentima, pokretno reflektorno svjetlo, pribor za odlaganje uzoraka tkiva,
bazen za pranje, zaštitna odjeća, mikroskop i sredstva potrebna za
mikroskopiranje, radni pisaći stol, ormar za odlaganje pisane arhive, potrebne
posude i sredstva za čuvanje preparata.

Radnici:
1 specijalist patologije, 2 inženjera laboratorijske dijagnostike za 8-satno
radno vrijeme.

Članak
51.

Za
obavljanje polikliničko-konzilijarne djelatnosti za izvan­bolničke bolesnike,
jedinice specijalističke djelatnosti bolnice moraju imati ordinaciju,
medicinsko-tehničku opremu i radnike propisane u članku 11., 12. i 16. ovoga
Pravilnika.

Izvanbolničkim
bolesnicima koji koriste djelatnosti poli­kliničko-konzilijarnih djelatnosti
treba osigurati dostupnost prostorija za medicinsko-biokemijsku laboratorijsku
dijagnostiku, rendgenološku dijagnostiku te drugih potrebnih prostorija, koje u
pravilu mogu biti zajedničke za izvanbolničke bolesnike i one smještene u
bolnici. U tom slučaju treba prijem bolničkih i izvan bolničkih bolesnika treba
izvesti na način, da se onemogući miješanje jednih i drugih bolesnika.

Djelatnost
radiološke dijagnostike

Članak
52.

U
bolnici koja ima djelatnost radiološke dijagnostike ista mora odgovarati
sljedećim uvjetima:

Prostor
i medicinsko – tehnička oprema sukladno članku 9. i 16. ovoga Pravilnika.

Radnici:
1 doktor medicine specijalist radiologije, 2 ing. medicinske radiologije i 1
medicinska sestra na 8-satno radno vrijeme.

Djelatnost
specijalističkog medicinsko-biokemijskog laboratorija

Članak
53.

–
čekaonicu od najmanje 18 m2 površine, širina ne može biti manja od 3
m,

– prostorija za prijem bolesnika i materijala od
najmanje 12 m2, širina ili dužina ne mogu biti manje od 3 m,

– radni laboratorijski analitički prostor (površine
0,5 m2 po postelji ili u poliklinici 10 m2 po jednoj
specijalističkoj ordinaciji),

– spremište od najmanje 8 m2 u
poliklinici, odnosno 0,05 m2 po bolesničkom krevetu u bolnici,

– prostoriju za pranje, sušenje i sterilizaciju
posuđa od najmanje 10 m2 površine,

– prostorija za administrativne poslove od najmanje
18 m2, širina ili dužina ne mogu biti manje od 3 m,

– sanitarni čvor za zaposlene i sanitarni čvor za
bolesnike (podijeljeno po spolu),

– prostorija za voditelja laboratorija i prostoriju
za dežurne.

Oprema:

*Obvezna opća oprema specijalističkog
medicinsko-biokemijskih laboratorija:* laboratorijski namještaj, stolica za bolesnika ili
ležaj za uzimanje materijala, sterilizator, autoklav, hladnjak, termostat,
deionizator, analitička vaga, mikroskop, centrifuga a ako je osigurano
uklanjanje biološkog otpada i priprema deionizirane vode (ugovorni odnos s
odgovarajućom ustanovom) autoklav i deionizator nisu obvezni.

*Specifična oprema medicinsko-biokemijskog
laboratorija:*
hematološki brojač (18 parametara), spektrofotometar (340 - 700 nm) –
termostatiran, biokemijski analizator s elektrolitskom jedinicom, osmometar,
aparat za acidobazični status, atomski apsorpcijski spektrometar, aparat za
elektroforezu, nefelometar ili turbidimetar, imunokemijski analizator (EIA, LIA,
FPIA), koagulometar, viskozimetar, mikroskop s faznim mikroskopom i UV,
centrifuga s hlađenjem.

Radnici: 1specijalist medicinske biokemije, 1
diplomirani ing. medicinske biokemije, 2 medicinsko laboratorijski ing., 5 zdravstvenih
tehničara za 8-satno radno vrijeme.

Članak
54.

Kliničke
bolnice i druge zdravstvene ustanove koje se bave specifičnim programima
dijagnostike, liječenja i rehabilitacije moraju prostor, medicinsko- tehničku
opremu i kadrove definirati sukladno specifičnim uvjetima posla kojim se bave.

Državni zdravstveni zavodi

Članak
55.

*Hrvatski zavod za javno
zdravstvo*

Za
obavljanje djelatnosti iz svog djelokruga rada Hrvatski zavod za javno
zdravstvo mora imati odgovarajući broj:

–
prostorija za rad epidemiološke djelatnosti za zarazne bolesti uključujući i
vođenje pripadajućih državnih javnozdravstvenih registara,

–
prostorija za rad epidemiološke djelatnosti za kronične nezarazne i masovne
bolesti uključujući i vođenje pripadajućih državnih javnozdravstvenih
registara,

–
prostorija za djelatnost zdravstvene ekologije,

–
prostorija za djelatnost toksikologije,

–
prostorija za djelatnost mikrobiologije,

–
prostorija za djelatnost socijalne medicine uključujući i vođenje pripadajućih
državnih javnozdravstvenih registara,

–
prostorija za djelatnost školske medicine,

–
prostorija za djelatnost prevencije ovisnosti uključujući i vođenje
pripadajućih državnih javnozdravstvenih registara,

–
prostorija za djelatnost promicanja zdravlja i zdravstvenog prosvjećivanja,

–
prostorija za prateće službe administrativno-financijskih poslova.

Hrvatski
zavod za javno zdravstvo obavljanje djelatnosti propisanih zakonom mora imati
uz navedene prostorije i opremljene laboratorije odgovarajućom
medicinsko-tehničkom opremom (mikrobiloški, toksikološki, kemijski, GMO) za
praćenje, analizu, nadzor i znanstveno-istraživanje zdravstvenog stanja sta­nov­ništva,
zdravstvene ispravnosti hrane za ljude i životinje i predmeta opće uporabe,
uzroka pojava i širenja zaraznih i nezaraznih bolesti, te utjecaja ekoloških
faktora na zdravlje.

Hrvatski
zavod za javno zdravstvo mora osigurati odgo­va­rajuću medicinsko-tehničku i
drugu opremu po pojedinim djelatnostima te dodatnu opremu prema stručnim
zahtjevima.

Hrvatski
zavod za javno zdravstvo mora osigurati potreban broj zdravstvenih i
nezdravstvenih radnika odnosno stručnih timova ovisno o vrsti pojedinih
djelatnosti te srazmjerno opsegu svog djelovanja.

Zavod za
javno zdravstvo

Zavod
za javno zdravstvo jedinice područne (regionalne) samouprave za obavljanje
poslova propisanih zakonom mora osigurati potreban broj odgovarajućih
prostorija, potrebnu medicinsko-tehničku opremu po pojedinim djelatnostima te
odgovarajući broj zdravstvenih i nezdravstvenih radnika odnosno stručnih timova
srazmjerno opsegu svog djelovanja za potrebe stanovništva jedinice područne
samouprave za čije područje je osnovan.

Hrvatski
zavod za transfuzijsku medicinu

Za
obavljanje svoje djelatnosti, Hrvatski zavod za transfuzijsku medicinu (u
daljnjem tekstu: Zavod) osim ordinacije iz članka 12. ovoga Pravilnika za
uzimanje krvi i krvnih sastojaka davatelja krvi mora imati:

–
prostoriju za uzimanje krvi 80 m2,

–
prostoriju za odmor 40 m2.

U
centralnom prijemu doza i uzoraka krvi dobrovoljnih davalaca (DDK) potrebno je
osigurati:

–
predprostor za odlaganje doza i uzoraka 12 m2.

Za
vađenje uzoraka i centralni prijem uzoraka krvi i bolesnika, trudnica i drugih
ispitanika Zavod mora imati:

–
čekaonicu od najmanje 60 m2,

–
prostoriju za prijem 18 m2,

–
prostoriju za vađenje uzoraka krvi 20 m2,

–
sanitarni čvor (dva WC odvojena po spolu).

Oprema:odgovarajuća ovisno o djelatnostima koje se u Zavodu obavljaju.

Radnici:
specijalist transfuzijske medicine, specijalist medicinske biokemije,
specijalist mikrobiologije, doktor medicine, dipl. ing. medicinske biokemije,
molekularni biolog, laboratorijski ing., viša medicinska sestra, medicinska
sestra/zdravstveni tehničar.

Hrvatski
zavod za medicinu rada

Osim
prostora iz članka 15. stavka 1. ovoga Pravilnika Hrvat­ski zavod za medicinu
rada mora imati:

– dvije
prostorije za pregled bolesnika,

– jednu
prostoriju za funkcionalnu dijagnostiku,

–
dvoranu za psihološko testiranje,

– jednu
prostoriju za obavljanje administrativnih poslova,

– sobu
liječnika specijalista medicine rada,

–
priručni laboratorij.

Ostala oprema mora
ispunjavati uvjete iz posebnih propisa kojima je definirana djelatnost
drugostupanjskih povjerenstava.

Radnici:odgovarajući broj specijalista medicine rada i odgovarajući broj
zdravstvenih radnika srednje stručne spreme.

Članak
56.

Za
obavljanje zdravstvene djelatnosti iz specijalnosti koja nije predviđena
odredbama ovoga Pravilnika, ministar nadležan za zdravstvo posebno će utvrditi
uvjete vezano na prostor, radnike i medicinsko tehničku opremu.

V. PRIJELAZNE
I ZAVRŠNE ODREDBE

Članak
57.

U
postupku investicijskih ulaganja u opremu zdravstvenih ustanova čiji je osnivač
Republika Hrvatska i županija prioriteti se utvrđuju sljedećim redoslijedom:

1.
nabava u cilju zanavljanja opreme starije od osam godina,

2.
nabava opreme za primjenu nove tehnologije uz suglasnost Hrvatskog zavoda za
zdravstveno osiguranje,

3.
nabava opreme prema ugovorenoj strukturi pružanja zdravstvenih usluga sukladno
sklopljenom ugovoru o provođenju zdravstvene zaštite sa Hrvatskim zavodom za
zdravstveno osiguranje.

Za
svaku nabavu opreme zdravstvenih ustanova iz stavka 1. ovoga članka čija je
vrijednost iznad 1.000.000,00 kuna potrebno je ishoditi suglasnost ministra
nadležnog za zdravstvo.

Članak
58.

Zdravstvene
ustanove, trgovačka društva i zdravstveni radnici koji obavljaju zdravstvenu
djelatnost u privatnoj praksi dužni su udovoljiti uvjetima propisanim ovim
Pravilnikom u roku od 3 godine od dana stupanja na snagu ovog Pravilnika.

Članak
59.

Danom
stupanja na snagu ovoga Pravilnika prestaju važiti Pravilnik o uvjetima u
pogledu prostora, kadrova i medicinsko-
-tehničke opreme za organizacije udruženog rada u djelatnosti zdravstva
(»Narodne novine« broj 14/81, 23/85 i 32/89), Pravilnik o uvjetima u pogledu
prostora, djelatnika i medicinsko-
-tehničke opreme za obavljanje privatne prakse (»Narodne novine« broj 71/94) i
Pravilnik o uvjetima u pogledu prostora, radnika i medicinsko tehničke opreme
za obavljanje kronične dijalize (»Narodne novine« broj 152/03).

Članak
60.

Ovaj
Pravilnik stupa na snagu osmoga dana od dana objave u »Narodnim novinama«.

Klasa:
011-01/04-02/5
Urbroj: 534-06-04-22
Zagreb, 21. lipnja 2004.

Potpredsjednik Vlade
ministar zdravstva i socijalne skrbi **prof****. dr****. sc****. Andrija** **Hebrang****,** v. r.

Pravilnik, NN 90/2004-1694